Marie Anne Isler Béguin : « L-Ewropa m'għandhix iċċedi"

Relazzjonijiet esterni

Isler Béguin f'intervista telefonika rigward is-sitwazzjoni fil-Ġeorġja L-Ewropa m'għandhix iċċedi għax il-Georgia tiddependi fuq l-Ewropa."

Hekk stqarret Marie Anne Isler Béguin MPE, kap tad-delegazzjoni għall-PE għall-Kawkasja ta' isfel.

Hi żaret Georgia ftit qabel ma beda l-kunflitt fl-Ossetia ta' isfel.

Hi ġiet imlaħħqa mill-President tal-Parlament biex tirrappreżentah fost negozzjazzjonijiet għall-paċi fl-ewwel fażi ta' l-ostilitajiet.

Wara dan il-Kumitat għall-Affarijiet Barranin tal-PE, is-sotto-Kumitat għas-Sigurtà u d-Difiża u d-Delegazzjoni għar-relazzjonijiet mal-Kawkażja ta' isfel żammet laqgħa straordinarja nhar l-Erbgħa 20 ta' Awissu biex tiddiskuti l-iżviluppi fis-sitwazzjoni tal-Georgia.

Il-Ministru tal-Georgia għall-Affarijiet Barranin Eka Tkeshelashvili attenda u talab lill-Unjoni biex jibgħat missjoni lill-Ġeorġia

Tkellimna mas-Sinjura Isler Béguin fuq it-telefown biex nisimgħu direttament dak li għandha x'tgħid dwar ir-realtà fil-posta u nisimgħu l-opinjoni tagħha dwar soluzzjonijiet possibble għar-riżoluzzjoni tas-sitwazzjoni.

X'kienet is-sitwazzjoni meta kont il-Ġeorġia u x'osservajt?

Isler-Beguin: "Jien kont il-Ġeorġia mill-11 sas-17 Awissu, meta l-armata Russa kienet qed tavvanza lejn Tbilissi.

Tliet darbiet, ipprovajt immur lejn Gori.

Ftit qabel, lejn Kaspi, 30 km 'l bogħod minn Tbilissi, rajt li ċ-ċimiterju tal-belt kien ibbumbardjat, il-pont mfarrak u l-linja tal-ferrovija mkissra.

Hekk, anke fuq it-territorju tal-Ġeorġia u barra miż-żona tal-konflitt, kien hemm l-impatt tal-bombardament Russu.

Il-popolazzjoni tal-belt kienet imwerwra.

Meta Medvedev ifferma l-qbil tal-paċi, kien akkumpanjajt lill-ambaxxatur ta' Franza.

Dak li rajn fit-triq bejn Kaspi u Gori kien tat-twerwir: il-kanuni ħadu l-pożizzjoni, ir-Russi bdew iħaffru t-trunċieri.

Rajna lill-armata Russa tieħu posta fuq it-terrirotorju Georġjan.

Is-suldati bdew jilagħbu fuq l-emozzjonijiet tal-poplu għax ħadd ma kien jaf x'se jagħmel.

Issa ir-Russja qed tirtira, iżda smajt stejjer ta' nies mill-Ġeorġia jgħidu li telqu l-belt tagħhom.

Baqa' 500 suldati Russi għall-iskuża biex "jassiguraw is-sigurtà" fuq it-territorju tal-Ġeorġia: dan mhux aċċettabbli."

X'għandha tagħmel il-komunità internazzjonali?

"B'mod urġeni, l-Unjoni Ewropea u l-Istati Uniti għandhom jinnegozjaw riżoluzzjoni man-Nazzjonijiet Uniti sabiex isibu format ġdid għal tfittxija ta' soluzzjoni għall-konflitt.

"Is-suldati tal-CEI" 99% b'maġġoranza Russa s'issa kellhom id-dritt li jassiguraw il-paċi.

Wara din il-gwerra, in-nies tal-Ġeorġia ma jridux.

Ir-Russi jagħmlu parti mill-kunflitt: ma jistgħux jassiguraw il-paċi.

Hemm bżonn li jintagħżlu forzi ta' paċi kredibbli fl-opinjoni pubblika tal-Ġeorġia.

Il-forzi tal-paċi tan-Nazzjonijiet Uniti għandhom jieħdu l-pożizzjoni fil-Ġeorġia, u fiż-żoni tal-konflitt.

Il-medjazzjoni ta' l-OSCE ma ħadmitx: kellha tibgħat 100 osservaturi, u bagħtet biss 20.

Illum, biex inkunu kredibbli u nerġgħu nagħtu sens ta' fiduċja għal dawk li jiddefendu d-demokrazija, hemm bżonn tal-forzi tan-Nazzjonijiet Uniti.

Irridu niftakru li kien hemm gwerra!"

Franza se torganiżża summit Ewropew nhar l-1 ta' Settembru biex jiddiskuti dan is-suġġett: x'inti tistenna?

"L-Unjoni Ewropea appoġġat lill-Ġeorġja permezz tal-politika tal-viċinaġġ.

Konna nafu li kienet sitwazzjoni fraġli u sakemm dawn il-konflitt iffriżati ma jkunux riżolti, ma jkun jista' jsir l-ebda żvilupp.

Issa hemm bżonn li tinstab soluzzjoni urġentament.

L-Ewropa trid tassumi u tippriserva l-valuri tagħha.

Is-27 għandhom ikunu magħquda biex jiddifendu d-demokrazija u jitolbu r-Russja għal qbil li jsolvi din il-kwistjoni.

Is-sovranità tal-Ġeorġja u l-fruntieri tagħha għandhom jiġu rikonoxxuti, inklużi mir-Russja.

L-Unjoni m'għandhix iċċedi, għax in-nies tal-Ġeorġja, iddiżappuntati mill-Istati Uniti, jistennew mill-Unjoni biex tgħinhom.

Il-Kunsill għandu jkollu l-kuraġġ li jieħu d-deċiżjonijiet li ma ħax mill-bidu tat-tensjonijiet, li ilhom għaddejjin għal 2 - 3 snin.

Id-delegazzjoni tiegħi tiddedendi perspettiva għall-adeżjoni tal-Ġeorġja u l-pajjiżi tal-Kawkażja ta' isfel, għaliex jekk mhux dan x'jippretendu dawn il-pajjiżi minn għandna?

Jistgħu iduru allura lejn Nato biex jassiguraw is-sigurtà, ħaġa li tirrifjuta r-Russja u li hija raġuni għall-bidu tal-kriżi.

Naraw iktar minn qatt iktar li l-Unjoni Ewropea għandha ssib qbil fuq l-ikbar problemi internazzjonali."

Id-Douma talbet biex l-indipendenza ta' l-Ossetia ta' Isfel u l-Abkazia jiġu rrikonoxxuti.

L-integrità territorjali tal-Ġeorġia qed jipi mhedded ?

"Konna nafu li r-rikonoxxena ta' l-indipendenza ta' l-Abkażja u l-Ossetia ta' isfel hija problema.

Wara l-Kosovo, Poutine kien wissa dwar il-konsegwenzi fuq dawn iż-żewġ reġjuni.

Iżda d-differenza hi li fil-Kosovo, hija l-komunità internazzjonali li ħadmet fuq l-indipendenza.

Aħna favur l-awtonomija tal-poplu, iżda hemm bżonn li tkun il-popolazzjoni kollha!

Issa, fl-1994, madwar 70% tal-popolazzjoni tal-Ġeorġja li kienet tgħix fl-Abkażja ġiet obbligata li titlaq ir-reġjun ta' l-Abkażja u sabet rifuġju fit-territorju tal-Ġeorġja.

L-awtononija ma tistax issir sakemm l-abitanti kollha ma jkunu rritornaw, inklużi dawk tal-Ġeorġja ta' l-Abkażja.

Mill-banda l-oħra l-fruntieri tal-Ġeorġja ġew irrikonoxxuti minn kollha, inklużi mir-Russja!

Ir-Russja tirrifjuta l-indipendenza taċ-Ċeċeni, iżda tiddefendi l-indipendenza taż-żewġ territorji separatisti u dan filwaqt li tirrikonoxxi l-integrità territorjali tal-Ġeorġja!

Hemm kontradizzjoni evidenti".

20080825STO35399 Stqarrija stampa mid-delegazzjoni għall-Armenja, Ażerbajġan u Ġeorġja Il-Ministru Ġeorġjan għall-Affarijiet Barranin jitlob għal missjoni Ewropea Artikli maħruġa mill-Paġni Ewlenin rigward il-Ġeorġja Talba għal waqfien mill-isparar Isler Béguin: l-elezzjonijiet fil-Ġeorġja huma "pass ieħor" lejn id-demokrazija


L-Annimali klonati qatt jistgħu jisservew fuq il-platt?

Dolly tgħid qatt se tiġi servuta fi platt?

Dolly, in-nagħġa l-famuża, ġiet ikkreata fl-1996, bħala annimal klonat.

Minn dak iż-żmien 'l quddiem riċerkaturi ikkuppjaw numru ta' annimali differenti, inkluż baqar, ħnieżer, mogħoż, żwiemel, qtates u klieb.

Iżda huwa etiku li l-annimal klonat jiġi promoss għall-raġunijiet kummerċjali?

Skond il-Membri tal-Kumitat għall-Agrikoltura, ir-risposta hija "le".

Lura f'Ġunju, l-Membri tal-Kumitat AGRi talbu biex ikun hemminterdizzjoni ta' ikel ikklonat fil-qasam ta' l-ikel.

Il-ġimgħa d-dieħla l-Membri jridu jbiddlu l-mistoqsija biex ipoġġuha lill-Kummissjoni matul l-ewwel seduta plenarja wara s-sajf.

Nistgħu veru nieklu nagħaġ ikklonat?

L-attenzjoni tal-pubbliku ġenerali għall-kolnaġġ beda bit-twelid ta' Dollu.

Iżda tħossok komdu tiekol laħam jew ħalib jekk tkun taf li dan ġej minn annimal klonat?

Il-kolnaġġ ma jintużax għall-raġunijiet kummerċjali fl-Ewropa u l-prodotti mill-kloni s'issa ma jidhirx li daħlu fil-katina ta' l-ikel.

Iżda skond il-Kummissjoni jidher li prodotti mill-kloni "huma fuq il-ponta biex jintużaw għall-raġunijiet kummerċjali," u huma mistennija jixxerrdu fil-katina globali ta' l-ikel qabel 2010".

Il-Kummissjoni mistennija tiġi eżaminata l-ġimgħa d-dieħla

Il-Membri tal-Kumitat għall-Agrikoltura adottaw set ta' mistoqsijiet orali fuq l-inizjattiva ta' Membru Konservattiv Ingliż Neil Parish, li se jitpoġġew lill-Kummissjoni matul il-plenarja nhar it-Tnejn li se ssir fi Brussel minħabba ċirkustanzi partikolari.

Il-Membri jridu jafu:

Jekk il-Kummissjoni taħsen li l-klonaġġ jista' jaffettwa b'mod ħażin il-ben esseru ta' l-annimali?

Tista' l-Kummissjoni tipprovdi indikazzjoni fuq it-tul taż-żmien tal-ben esseru ta' l-annimali u s-saħħa għall-kloni u l-frieħ tagħhom?

Il-Kummissjoni x'għamlet s'issa biex tinforma l-konsumaturi u tippromwovi d-diskussjoni pubblika fuq il-klonaġġ ta' l-annimali?

Il-Kummissjoni Ewropea taħseb li l-klonaġġ ta' l-annimali u tal-frieħ tagħhom huma etikament iġġustifikati għall-użu ta' l-ikel?

Il-Kummissjoni bi ħsiebha tressaq proposti konkreti biex tipprojbixxi l-klonaġġ ta' l-annimali għall-ikel; l-importazzjoni ta' l-annimali klonati, l-frieħ tagħhom kif ukoll is-semen?

Il-klonaġġ jikkrea ħafna tbatija

Il-Kap tal-Kumitat għall-Agrikoltura Neil Parish (PPE-DE, UK) tkellem b'ġmod speċiku rigward it-tbatija kbira li jsoffru l-annimali klonati: "Dawn l-annimali jbagħtu immens u jsoffru iktar mard minn annimali oħra tant li l-ħajja tagħhom iktar qasira.Minn perspettiva agrikola, hemm dubji serji rigward l-effett ta' dan fuq l-iżvilupp tal-ġeni ta' l-annimali, minħabba li l-annimali klonati huma iktar suxxettibbli għall-mard."

Għall-Membri Caroline Lucas (UK, Ħodor, "il-prospett ta' l-annimali klonat użat għall-ikel joffri perspettiva inkwetanti u dan għandu jieqaf qabel ma jibda."

Il-Kummissjoni Ewropea għandha tirrispondi għall-mistoqsijiet tal-Membri nhar l-1 ta' Settembru fi Brussell.

20080827STO35494 Il-Kumitat għall-Agrikoltura jipprojbixxi l-annimal klonat biex jintuża għall-ikel L-awtorità għas-sigurtà ta' l-ikel Ċentru li janaliżża r-riskju ta' l-ikel Neil Parish MPE Kumitat għall-Agrikoltura


Il-Briefing - Seduta Plenarja 1-4.09.08 (Brussell)

Evalwazzjoni tas-sistema ta' Dublin

Ir-Regolament ta' Dublin għandu l-għan li jistabbilixxi l-mekkaniżmi biex ikun iddeterminat l-Istat Membru responsabbli biex jeżamina applikazzjoni għall-ażil magħmula minn ċittadin ta' pajjiż terz.

Iżda dan ir-Regolament ma jservix bħala mekkaniżmu għat-"tqassim tal-piż" ġust u funzjonali.

Il-Kummissjoni hija mistiedna tiżgura li jittieħdu miżuri li jirranġaw "l-effetti ħżiena tal-implimentazzjoni" tas-sistema ta' Dublin għall-Istati Membri ż-żgħar fil-fruntieri esterni tal-Unjoni.

Bżonn urġenti ta' linji gwida dwar l-għajnuna statali għall-portijiet

Il-Kumitat għat-Trasport qiegħed iħeħħeġ lill-Kumissjoni biex tadotta linji gwida dwar l-għajnuna statali lill-portijiet sa l-aħħar ta' din is-sena.

Ir-rapport li ser jiġi kkunsidrat matul is-seduta plenarja li jmiss jitlob li l-Kummissjoni tidentifika x-xkiel possibbli għall-kompetizzjoni u tikkjarifika fil-linji gwida liema tipi ta' għajnuna lill-awtoritajiet tal-port għandhom jiġu meqjusa bħala għajnuna statali.

Il-komunikazzjoni elettronika: immaniġġjar tal-ispettru għas-servizzi bla wajer

L-użu tal-ispettru tar-radju għandu jkun ikkoordinat u armonizzat sabiex iċ-ċittadini jibbenefikaw minn servizzi elettroniċi ġodda, bħall-aċċess mobbli għall-internet bil- broadband .

Skond il-Kumitat għall-Industrija, korp Ewropew ġdid ta' regolaturi nazzjonali tat-telekomunikazzjonijiet għandu jiżgura li l-miżuri japplikatw b'mod konsistenti madwar l-UE.

Għandu jkun hemm ukoll inċentivi għall-investiment f'isfrastruttura ġdida, inkluż l-aċċess għal netwerks tal-ġenerazzjoni li jmiss.

Il-komunikazzjoni elettronika: użu koordinat tal-ispettru tad-dividend diġitali

L-użu ta' frekwenzi tal-ispettru rilaxxat mill-bidla minn televiżjoni li tixxandar b'sinjal analogu għal dik b'sinjal diġitali għandha tkun koordinata fil-livell tal-UE.

Il-Kumitat għall-Industrija qiegħed jagħmel appell biex l-Istati Membri u l-Kummissjoni jidentifikaw faxex sekondarji komuni tal-ispettru bl-għan li jiġu evitati l-interferenzi.

L-ispettru rilaxxat jista' jintuża għal programmi tat-televiżjoni, servizzi tal-mowbajl broadband u servizzi elettroniċi ġodda.

Il-komunikazzjoni elettronika: protezzjoni msaħħa tad-drittijiet tal-utenti

Fir-rigward tal-pakkett leġislattiv dwar it-telekomunikazzjoni, il-Kumitat għas-Suq Intern irid: aċċess għan-numru ta' emerġenza Ewropew, il-112, mit-tagħmir kollu tal-komunikazzjoni elettronika; informazzjoni iktar trasparenti fuq l-aċċess u l-użu tal-internet kif ukoll fuq it-tariffi tal-operaturi; twissija minn naħa tal-operaturi dwar ir-riskju ta' użu malizzjuż tad-dejta personali; kif ukoll portabbilta' tan-numru iktar sempliċi meta konsumatur jaqleb minn operatur għall-ieħor.

Ugwaljanza fil-pagi u rikonċiljazzjoni tal-ħajja professjonali ma' dik tal-familja

Skond il- Kumitat għad-Drittijiet tan-Nisa u l-Ugwaljanza bejn is-Sessi, hemm bżonn li jsiru iktar sforzi biex titjieb il-kwalita' tal-impjiegi u tonqos il-vjolenza kontra in-nisa.

Il-Membri fil-Kumitat huma favur li l-kwistjoni tal-ugwaljanza bejn is-sessi tiġi indirizzata fuq żewġ livelli sabiex tkun żgurata l-ugwaljanza bejn l-irġiel u n-nisa fl-oqsma ta' politika kollha tal-Unjoni, waqt li jiġu mnieda miżuri mmirati bl-għan li tonqos id-diskriminazzjoni.

Nisa rqaq mudell eżemplari?

L-effett tar-riklamar fuq l-ugwaljanza bejn is-sessi

Il-Kumitat għad-Drittijiet tan-Nisa u l-Ugwaljanza bejn is-Sessi jsostni li għandhom jiġu żviluppat Kodiċi ta' Kondotta u regoli kontra r-riklamar diskriminatorju, li jiżguraw ir-rispettat tal-valuri tad-dinjita' umana.

Fost il-midja għandha tiġi adottata "attitudni editorjali iktar responsabbli lejn it-tpinġija ta' nisa rqaq iżżejjed bħala mudell eżemplari."

Is-sistema skolari għandha tevita "l-effetti diżastrużi tar-ripetizzjoni tal-isterjotipi marbuta mal-ġeneru fir-riklamar," fuq it-tfal.

Stqarrijiet tal-Kunsill u l-Kummissjoni dwar il-Pakkett Soċjali

Il-Kunsill u l-Kummissjoni huma mistennija jagħmlu dikjarazzjoni dwar pakkett leġislattiv soċjali li huwa parti mill-Aġenda Soċjali Mġedda.

Dan il-pakkett ġie propost mill-Kummissjoni fil-bidu ta' Lulju u jirrappreżenta impenn ġdid għall-Ewropa soċjali permezz ta' strateġija integrata li ġġib flimkien bosta politiki.

Il-pakkett fih 19-il inizjattiva fl-oqsma tal-impjiegi u l-affarijiet soċjali, l-edukazzjoni u ż-żgħażagħ, is-saħħa, is-soċjeta' tal-informatika u l-affarijiet ekonomiċi.

Dibattitu dwar is-sitwazzjoni fil-Ġeorġja

Għalkemm għadu mhuwiex ikkonfermat, huwa probabbli li nhar it-Tnejn 1 ta' Settembru jsir dibattitu dwar is-sitwazzjoni fil-Ġeorġja.

Waqt li kienet qiegħed tindirizza lill-MPE ftit tal-ġranet ilu, il-Ministru għall-Affarijiet Barranin tal-Ġeorġja talbet lill-Unjoni Ewropea biex tibgħat missjoni tal-Politika Ewropea għas-Sigurta' u d-Difiża fil-pajjiż.

L-ewwel seduta plenarja ta' Settembru ser isseħħ b'mod eċċezzjonali fi Brussell wara li ċeda parti mis-saqaf tal-Emiċiklu fi Strasburgu.

It-tieni seduta ta' Settembru hija mistennija li ssir fi Strasburgu, kif ippjanat.

20080708BRI33691 Aġenda - 1-4.09.08 Ara seduti li saru qabel EP Live

-//EP//TEXT IM-PRESS 20080708BRI33691 FULL-TEXT DOC XML V0//MT

Ġustizzja u Intern

Evalwazzjoni tas-sistema ta' Dublin - bżonn ta' tqassim tal-piż ġust u funzjonali

Ir-Regolament ta' Dublin għandu l-għan li jistabbilixxi l-mekkaniżmi biex ikun iddeterminat l-Istat Membru responsabbli biex jeżamina applikazzjoni għall-ażil magħmula minn ċittadin ta' pajjiż terz.

Iżda dan ir-Regolament ma jservix bħala mekkaniżmu għat-"tqassim tal-piż" ġust u funzjonali.

Il-Kummissjoni hija mistiedna tiżgura li jittieħdu miżuri li jirranġaw "l-effetti ħżiena tal-implimentazzjoni" tas-sistema ta' Dublin għall-Istati Membri ż-żgħar fil-fruntieri esterni tal-Unjoni.

Il-Membri fil-Kumitat għal-Libertajiet Ċivili jemmnu li kull persuna li tkun qed titlob l-ażil għandha d-dritt li t-talba tagħha tiġi eżaminata b'mod sħiħ u fil-fond.

Madankollu, il-leġiżlazzjoni u l-prattika fir-rigward tal-ażil għadhom ivarjaw ħafna minn Stat Membru għall-ieħor, u b'riżultat ta' dan, min jitlob l-ażil jirċievi trattament differenti fi Stati Membri differenti.

Effiċjenza tas-sistema u tqassim tar-responsabiltajiet

Fl-istess ħin, permezz tar-rapport imħejji minn Jean Lambert (Greens/ALE, UK), il-Kumitat jagħraf li l-kriterju tal-ewwel pajjiż ta' dħul tas-sistema ta' Dublin iqiegħed ħafna pressjoni fuq l-Istati Membri fil-fruntieri u jenfasizza li din is-sistema "tipproduċi riżultati insodisfaċenti kemm mil-lat tekniku kif ukoll minn dak uman."

Għalhekk jafferma il-bżonn urġenti għal titjib kemm tal-kwalita' kif ukoll tal-konsistenza tal-proċess tat-teħid ta' deċiżjonijiet.

Il-Membri huma tal-fehma li Uffiċċju Ewropew għall-Appoġġ tal-Ażil "jista' jkollu rwol prezzjuż" f'dan ir-rigward.

Il-Kummissjoni hija mitluba tressaq proposti għal mekkaniżmi sabiex jitnaqqas il-"piż sproporzjonat" li jista' jaqa' fuq ċerti Stati Membri, b'mod partikolari l-Istati Membri fil-fruntieri.

Sakemm jiġu introdotti dawn il-mekkaniżmi, il-Kummissjoni għandha tiżgura li jittieħdu miżuri li jirranġaw "l-effetti ħżiena tal-implimentazzjoni" tas-sistema ta' Dublin għall-Istati Membri ż-żgħar fil-fruntieri esterni tal-Unjoni.

Mill-banda l-oħra, il-Kummissjoni hija wkoll mistiedna tistabbilixxi "relazzjonijiet ta' ħidma bilaterali sinifikanti ma' pajjiżi terzi bħal-Libja," sabiex il-koperazzjoni tiġi ffaċilitata u biex jiġi żgurat li l-pajjiżi terzi jissodisfaw l-obbligi legali internazzjonali tagħhom.

Barra minn hekk, il-Kumitat jisħaq li għandhom jitwaqqfu t-trasferimenti ta' applikanti għall-ażil lejn Stati Membri li ma jiggarantixxux trattament sħiħ u ġust tat-talbiet tagħhom.

Drittijiet tal-applikanti

Il-Kumitat jemmen li l-Artikoli tar-Regolament ta' Dublin dwar it-teħid ta' responsabilita' u t-teħid lura għandhom ikunu emendati sabiex jipprovdu lill-applikanti bi "dritt ta' appell sospensorju awtomatiku kontra deċiżjoni ta' trasferiment tar-responsabilita' lil Stat Membru ieħor."

L-implimentazzjoni tar-Regolament qatt m'għandha twassal biex talba tingħalaq għal raġunijiet proċedurali u ma tinfetaħx mill-ġdid għal eżami sħiħ u ġust wara trasferiment.

F'każ ta' trasferiment, it-tqassim ta' informazzjoni bejn l-Istati Membri għandu jittejjeb, speċjalment fir-rigward tal-kura medika speċjali meħtieġa għall-persuni trasferiti.

Barra minn hekk, il-Membri jemmnu wkoll li l-individwi kkonċernati għandhom ikunu jistgħu jiġu ttrasferiti lejn il-pajjiż tal-oriġini tagħhom fuq talba espliċita tagħhom.

Riunifikazzjoni tal-familji u l-aħjar interessi tat-tfal

Il-Kumitat jisħaq li fid-deċiżjonijiet kollha relatati mat-tfal, "l-aħjar interessi tat-tfal iridu jkunu l-ewwel prijorita'."

Minorenni mhux akkumpanjati qatt m'għandhom jiġu detenuti jew trasferiti lejn Stat Membru ieħor, sakemm ma jkunx għar-riunifikazzjoni tal-familja.

Il-Membri jħossu li d-definizzjoni attwali ta' "membru tal-familja" hija ristretta wisq u għalhekk jitlob lill-Kummissjoni biex testendi d-definizzjoni attwali sabiex din tkun tinkludi "qraba immedjati u imsieħba għal perjodu fit-tul kollha."

Huma jirrakkomandaw li jiġi adottat sett ta' linji gwida komuni dwar l-evalwazzjoni tal-eta' tat-tfal fil-livell tal-Unjoni Ewropea.

Detenzjoni

Il-Membri huma tal-fehma li r-Regolament ta' Dublin għandu jkollu dispożizzjoni ġodda li tillimita d-detenzjoni tal-applikanti għal meta ma jkunx hemm għażla oħra possibbli.

Din id-dispożizzjoni għandha tispeċifika l-bażijiet li fuqhom tista' tintuża d-detenzjoni, kif ukoll is-salvagwardji proċedurali.

L-applikanti ta' Dublin għandhom ukoll ikunu "intitolati għall-istess kundizzjonijiet ta' lqugħ bħal persuni oħra li jkunu qed ifittxu l-ażil," skond id-Direttiva dwar l-Ilqugħ, fir-rigward tal-kundizzjonijiet ta' lqugħ materjali, il-kura tas-saħħa, il-liberta' ta' moviment u l-iskola għall-minorenni.

Rapporteur Jean LAMBERT Greens/EFA GB A6-0287/2008 Il-valutazzjoni tas-sistema ta' Dublin Proċedura: Inizjattiva 1.09.08

-//EP//TEXT IM-PRESS 20080708BRI33691 FULL-TEXT DOC XML V0//MT

Talba għal projbizzjoni tal-klonazzjoni tal-annimali għall-provvista tal-ikel

Skond il-Kumitat għall-Agrikoltura, għandu jkun hemm projbizzjoni madwar l-Unjoni Ewropea kollha tal-klonazzjoni tal-annimali għall-provvista tal-ikel, kif ukoll tal-importazzjonijiet ta' annimali kklonati.

Il-Parlament huwa mistenni jadotta r-riżoluzzjoni proposta mill-Kumitat wara li ssir mistoqsija orali lill-Kummissjoni dwar dan is-suġġett.

Permezz ta' din il-mistoqsija orali, il-Kumitat għall-Agrikoltura jfakkar li d-Direttiva dwar il-ħarsien ta' annimali miżmuma għal skopijiet ta' biedja tal-1998 tiddikjara li 'Ma jistgħux jiġu prattikati trobbija jew proċeduri ta' trobbija naturali jew artifiċjali li jikkawżaw jew li aktarx li jistgħu jikkawżaw tbatija jew korriment lil xi wieħed mill-annimali konċernati'.

Il-Kumitat jistaqsi lill-Kummissjoni jekk hix tal-fehma li l-klonazzjoni taffettwa ħażin lill-benesseri tal-annimali u tnaqqas b'mod sinifikanti d-diversita' ġenetika fil-popolazzjonijiet tal-bhejjem, filwaqt li tiżdied il-possibilta' li jmutu merħliet sħaħ minħabba mard li jkunu suxxettibbli għalih.

Il-Kumitat jistaqsi wkoll jekk il-Kummissjoni taħsibx li l-klonazzjoni tal-annimali u tal-frieħ tagħhom għall-ikel huwiex ġustifikabbli etikament u jekk hix bi ħsiebha tressaq proposti konkreti sabiex jiġu pprojbiti: il-klonazzjoni tal-annimali għall-ikel, l-importazzjoni ta' annimali kklonati, tal-frieħ tagħhom u tas-semen tagħhom, kif ukoll ta' prodotti minn annimali kklonati jew mill-frieħ tagħhom.

Wara d-dibattitu, il-MPE huma mistennija jadottaw riżoluzzjoni proposta mill-Kumitat għall-Agrikoltura li ġiet imħejja fuq l-inizjattiva taċ- chairman tal-Kumitat Neil Parish (EPP-ED, UK).

Din ir-riżoluzzjoni tagħmel appell biex il-Kummissjoni toħroġ proposta għall-projbizzjoni ta':

- il-klonazzjoni tal-annimali għall-ikel;

- it-trobbija ta' annimali kklonati u ż-żgħar tagħhom;

- it-tqegħid fis-suq ta' laħam jew prodotti tal-ħalib li jkunu ġejjin minn annimali kklonati jew iż-żgħar tagħhom;

- l-importazzjonijiet ta' annimali kklonati, iż-żgħar tagħhom, is-semen jew l-embriju tagħhom, kif ukoll il-laħam jew il-prodotti tal-ħalib li jkunu ġejjin minn annimali kklonati jew miż-żgħar tagħhom.

Skond il-Membri, il-klonazzjoni tnaqqas b'mod sinifikattiv id-diversita' ġenetika tal-annimali mrobbija biex jipprovdu l-ikel u jkabbar ir-riskju ta' mard li joqtol merħliet sħaħ li jkunu iktar suxxettibbli għalihom.

Dan jista' jħarbat il-mudell agrikolu Ewropew li huwa bbażat fuq il-kwalita' tal-prodott, prinċipji li ma jagħmlux ħsara lill-ambjent u r-rispett għall-benesseri tal-annimali.

Bħalissa ma jinbiegħu l-ebda prodotti li jkunu ġejjin minn annimali kklonati.

Madankollu, l-esperti jemmnu li dawn il-prodotti jistgħu jitqiegħdu fis-suq sa l-2010.

O-0069/2008 Mistoqsija Orali: Klonaġġ ta' annimali għall-finijiet ta' produzzjoni ta' l-ikel Proċedura: Mistoqsija Orali 1.09.08

-//EP//TEXT IM-PRESS 20080708BRI33691 FULL-TEXT DOC XML V0//MT

L-akkwakultura: prijorita' għal proġetti li jużaw enerġija rinovabbli

Il-Kumitat għas-Sajd ser jippreżenta rapport bħala risposta għall-Komunikazzjoni tal-Kummisjoni bl-isem "Evalwazzjoni tal-Amministrazzjoni Integrata taż-żona Kostali fl-Ewropa".

Il-Membri jieħdu l-okkażjoni biex jenfasizzaw l-importanza tal-akkwakultura fl-industrija tal-ikel u għall-iżvilupp soċjali u ekonomiku f'ċerti komunitajiet kostali tal-UE.

L-akkwakultura għal-skopijiet ta' popolazzjoni mill-ġdid hija "għodda essenzjali" sabiex tinkiseb il-preservazzjoni ekoloġika f'ċerti żoni kostali.

Permezz tar-rapport imħejji minn Ioannis Glavakis (EPP-ED, EL), il-Kumitat għas-sajd qiegħed jenfasizza l-bżonn li tiġi promossa, stimulata u appoġġjata finanzjarjament l-akkwakultura għal-skopijiet ta' popolazzjoni.

Fil-fatt, il-Fond Ewropew għas-Sajd jista' jikkontribwixxi għal finanzjament ta' miżuri fi ħdan il-qafas tal-Amministrazzjoni Integrata taż-Żona Kostali peress li dan jappoġġja azzjonijiet li jistgħu jikkontribwixxu għall-iżvilupp sostenibbli tar-reġjuni tas-sajd.

Il-Kumitat qiegħed ukoll jipproponi li l-proġetti tal-akkwakultura li jużaw sorsi ta' enerġija rinovabbli u li ma jinvolvux żoni protetti għandhom jingħataw prijorita'.

Barra minn hekk, għandhom isiru sforzi akbar ta' riċerka fl-akkwakultura bil-għan li jiġu introdotti "sistemi ta' kultivazzjoni bbażati fuq produzzjoni intensiva b'ċirkuwitu magħluq."

Rapporteur Ioannis GKLAVAKIS EPP-ED GR A6-0287/2008 Is-sajd u l-akwakultura fil-kuntest tal-ġestjoni integrata taż-żoni ta' mal-kosta (GIZC) fl-Ewropa Proċedura: Inizjattiva 1.09.08 Komunikazzjoni mill-Kummissjoni: 'Evalwazzjoni tal-Amministrazzjoni Integrata taż-Żona Kostali fl-Ewropa'

Politika soċjali

Pakkett leġislattiv soċjali ġdid

Il-Kunsill u l-Kummissjoni huma mistennija jagħmlu dikjarazzjoni dwar pakkett leġislattiv soċjali li huwa parti mill-Aġenda Soċjali Mġedda.

Dan il-pakkett ġie propost mill-Kummissjoni fil-bidu ta' Lulju u jirrappreżenta impenn ġdid għall-Ewropa soċjali permezz ta' strateġija integrata li ġġib flimkien bosta politiki.

Il-pakkett fih 19-il inizjattiva fl-oqsma tal-impjiegi u l-affarijiet soċjali, l-edukazzjoni u ż-żgħażagħ, is-saħħa, is-soċjeta' tal-informatika u l-affarijiet ekonomiċi.

Matul is-seduta plenarja li jmiss, id-dibattitu huwa mistenni jiffoka l-iktar fuq proposta għal leġiżlazzjoni li tiggarantixxi t-trattament ugwali fuq il-bażi tar-reliġjon jew twemmin, diżabbilita', eta' jew orjentazzjoni sesswali barra l-qasam tal-impjieg, proposta oħra li timmira li tħaffef l-aċċess tal-pazjenti għall-kura tas-saħħa f'pajjiżi Ewropej oħra, kif ukoll proposta għar-reviżjoni tal-leġizlazzjoni dwar il-Kumitati tax-Xogħolijiet Ewropej.

Il-MPE huma mistennijin jadottaw riżoluzzjoni dwar dan is-suġġett.

Proċedura: Stqarrijiet tal-Kunsill u tal-Kummissjoni 2.09.08 Proposta tal-Kummissjoni: Trattament ugwali barra x-xogħol Proposta tal-Kummissjoni: Drittijiet tal-pazjenti fil-kura tas-saħħa transkonfinali Proposta tal-Kummissjoni: Kumitati tax-Xogħolijiet

Baġit

L-abbozz tal-baġit ġenerali 2009

Matul is-seduta plenarja li jmiss, ser issir preżentazzjoni mill-Kunsill tal-abbozz tal-baġit ġenerali 2009.

Ir- rapporteur tal-Parlament għall-proċedura tal-baġit ġenerali tal-Unjoni Ewropea hija Jutta Haug (PES, DE).

Il-votazzjoni tal-ewwel qari tal-proċedura baġitarja għandha ssir matul is-seduta plenarja ta' Ottubru.

Stqarrija għall-Istampa: 2009 budget: adequate means for EU policy priorities

-//EP//TEXT IM-PRESS 20080708BRI33691 FULL-TEXT DOC XML V0//MT

Il-komunikazzjoni elettronika: immaniġġjar tal-ispettru għas-servizzi bla wajer

L-użu tal-ispettru tar-radju għandu jkun ikkoordinat u armonizzat sabiex iċ-ċittadini jibbenefikaw minn servizzi elettroniċi ġodda, bħall-aċċess mobbli għall-internet bil-broadband.

Skond il-Kumitat għall-Industrija, korp Ewropew ġdid ta' regolaturi nazzjonali tat-telekomunikazzjonijiet għandu jiżgura li l-miżuri japplikaw b'mod konsistenti madwar l-UE.

Għandu jkun hemm ukoll inċentivi għall-investiment f'isfrastruttura ġdida, inkluż l-aċċess għal netwerks tal-ġenerazzjoni li jmiss.

L-ispettru tar-radju, li huwa proprjeta' tal-Istati Membri, huwa neċessarju għal bosta servizzi bla wajer, mix-xandir u t-televiżjoni mobbli, sal-komunikazzjonijiet bil-mowbajl, l-internet bil- broadband , u servizzi elettroniċi ġodda bħall- e-government jew l- e-health .

Permezz tar-rapport imħejji minn Catherine Trautmann (PES, FR), il-Kumitat qiegħed juri l-fehma tiegħu li sabiex isir l-aħjar użu tal-frekwenza u tiġi evitata interferenza dannuża fost is-servizzi, l-Istati Membri għandhom jikkoperaw bejniethom u mal-Kummissjoni fl-ippjanar strateġiku, l-koordinazzjoni u l-armonizzazzjoni tal-użu ta' spettru tar-radju fil-Komunita'.

Għalhekk il-Kummissjoni hija mitluba toħroġ proposta leġislattiva biex tistabilixxi programm ta' azzjoni għall-ispettru ta' radju.

Barra minn hekk, il-Kumitat irid li jittieħed approċċ iktar koerenti u integrat fl-allokazzjoni tal-frekwenzi tad-dividend diġitali, li jkunu rilaxxati mill-bidla minn televiżjoni li tixxandar b'sinjal analogu għal dik li tixxandar b'sinjal diġitali, u li għandha tintemm sa l-2012.

Immaniġġjar tal-ispettru flessibli waqt li jinżamm il-pluraliżmu tal-midja

L-abbozz għal Direttiva kif emendata mir-rapport tal-Kumitat, jirrikjedi li l-Istati Memri jiżguraw li kwalunkwe teknoloġija jew servizz jkunu jistgħu jużaw kwalunkwe frekwenza disponibbli għall-komunikazzjonijiet elettroniċi, skond il-pjanijiet nazzjonali tal-allokazzjoni tal-frekwenzi u r-Regolamenti dwar ir-Radju tal-Unjoni Internazzjonali tat-Telekomunikazzjoni.

Miżuri li jkunu jirrikjedu li servizz jiġi offrut f'xi faxxa ta' frekwenzi speċifika jridu jkunu ġustifikati minn referenza għal għanijiet ta' interess ġenerali, bħalma huma s-sikurezza tal-ħajja, il-ħtieġa li titħeġġeġ il-koeżjoni soċjali, reġjonali jew territorjali, il-prevenzjoni tal-użu ineffiċjenti tal-ispettru tar-radju, jew il-promozzjoni tad-diversita' kulturali u lingwistika u l-pluraliżmu fil-midja.

Kompetizzjoni ġusta permezz tal-applikazzjoni konsistenti tal-miżuri

Rapport ieħor imħejji minn Pilar del Castillo (EPP-ED, ES) jipproponi li jiġi mwaqqaf Korp ta' Regolaturi Ewropej tat-Telekomunikazzjonijiet ( Body of European Regulators in Telecommunications - BERT).

Dan il-Korp għandu jkun magħmul mis-27 awtorita' regolatorja nazzjonali u għandu jipprovdi alternattiva għall-Awtorita' tas-Suq Ewropew tal-Komunikazzjonijiet Elettroniċi, li ġiet proposta mill-Kummissjoni.

Il-Kumitat jipproponi wkoll proċedura ġdida ta' "ko-regolamentazzjoni" li tkun tirrikjedi lill-awtoritajiet regolatorji nazzjonali jikkonsultaw mal-Kummissjoni u ma' BERT qabel jieħdu deċiżjonijiet regolatorji.

Il-Kummissjoni tista' tiddeċiedi li l-awtorita' regolatorja nazzjonali jkollha temenda l-miżuri proposti jekk BERT iqis li dawn ma jkunux xierqa jew effettivi.

Miżuri eċċezzjonali għall-promozzjoni tal-kompetizzjoni

Regolatur nazzjonali jista' jirrikjedi li l-operaturi tat-telekomunikazzjoni jisseparaw is-servizzi tan-netwerk tagħhom minn dawk tal-kontenut.

Ħaġa bħal din, magħrufa bħala "separazzjoni funzjonali", għandha tkun biss miżura eċċezzjonali u għandha ssir billi tinħoloq entita' kummerċjali separata li tieħu ħsieb is-servizzi tan-netwerk.

Din l-entita' jkollha tipprovdi aċċess lill-intrapriżi kollha li jużaw in-netwerk, kemm għal prodotti kif ukoll għas-servizzi.

Iżda r-regolatur nazzjonali jista' japplika din il-miżura biss jekk kemm il-Kummissjoni kif ukoll BERT jikkonfermaw li l-ebda miżura oħra ma tkun kisbet kompetizzjoni effikaċi u li mingħajr din il-miżura ma jkunx hemm wisq prospetti għal ġejjieni tal-kompetizzjoni bbażat fuq l-infrastruttura.

Promozzjoni tal-investiment fl-aċċess għan-netwerks tal-ġenerazzjoni li jmiss

Il-Kumitat jemmen ukoll li għandhom "jingħataw inċentivi xierqa għal investimenti f'netwerks ġodda ta' veloċita' għolja li jappoġġjaw l-innovazzjoni f'servizzi tal-Internet mimlija kontenut," u li jssaħħu il-kompetittivita' internazzjonali tal-Unjoni Ewropea.

Dawn in-"netwerks tal-ġenerazzjoni li jmiss", li jużaw il- fibre optics, għandhom jipprovdu infrastrutturi tas-servizzi universali u konverġenti għall-komunikazzjonijiet elettroniċi, għall-IT u għall-midja.

Il-MPE jridu li r-regolaturi nazzjonali jippromwovu investiment immexxi mis-suq u innovazzjoni f'infrastrutturi ġodda u msaħħa, per eżempju billi jħeġġu il-qsim ta' investiment u jiżguraw qsim ta' riskju xieraq bejn l-investitur u dawk il-kumpaniji li jkunu jridu aċċess għal faċilitajiet ġodda.

Fondi għal BERT

Skond emenda adottata mill-Kumitat, terz tal-fondi għall-Korp il-ġdid ta' Regolaturi Ewropej tat-Telekomunikazzjonijiet (BERT) għandu jiġi mill-Komunita', waqt li l-bqija għandu jiġi minn kontribuzzjonijiet diretti mill-awtoritajiet regolatorji nazzjonali.

Madankollu, ir- rapporteur u shadow rapporteurs qablu li jirrevedu dawn id-dispożizzjonijiet qabel il-votazzjoni fil-plenarja.

BERT separat minn ENISA

Skond il-Kumitat, BERT m'għandux jieħu f'idejh proċeduri b'rabta mas-sigurta' tan-netwerk u tal-informazzjoni.

Il-Kumissjoni kienet ipproponiet li l-Aġenzija Ewropea dwar is-Sigurta' tan-Netwerks u l-Informazzjoni u l-Awtorital-ġdida tas-Suq Ewropew tal-Komunikazzjonijiet Elettroniċi jsiru entita' waħda.

Madankollu, il-Parlament diġa' ġedded l-mandat ta' ENISA sa' Marzu 2012 permezz ta' votazzjoni li saret matul is-seduta plenarja ta' Ġunju li għadda.

Il-mandat ta' BERT għandu jiġi rivedut sa l-1 ta' Jannar 2014 biex jiġi deċiż jekk dan għandux jiġġedded jew le.

Il-votazzjoni dwar dawn iż-żewġ rapporti hija mistennija ssir fit-tieni seduta ta' Settembru.

Catherine TRAUTMANN PES FR Rapporteurs Pilar DEL CASTILLO VERA EPP-ED ES A6-0321/2008 Networks u servizzi ta' komunikazzjoni elettronika (TRAUTMANN) A6-0316/2008 Awtorità Ewropea tas-Suq tal-Komunikazzjonijiet Elettroniċi (DEL CASTILLO) Proċedura: Kodeċiżjoni 2.09.08

-//EP//TEXT IM-PRESS 20080708BRI33691 FULL-TEXT DOC XML V0//MT

Il-komunikazzjoni elettronika: Bżonn ta' użu koordinat tal-ispettru tad-dividend diġitali

L-użu ta' frekwenzi tal-ispettru rilaxxat mill-bidla minn televiżjoni li tixxandar b'sinjal analogu għal dik b'sinjal diġitali għandha tkun koordinata fil-livell tal-UE.

Il-Kumitat għall-Industrija qiegħed jagħmel appell biex l-Istati Membri u l-Kummissjoni jidentifikaw faxex sekondarji komuni tal-ispettru bl-għan li jiġu evitati l-interferenzi.

L-ispettru rilaxxat jista' jintuża għal programmi tat-televiżjoni, servizzi tal-mowbajl broadband u servizzi elettroniċi ġodda.

Id-diġitazzjoni tippermetti t-trażmissjoni ta' bejn 6 u 8 stazzjonijiet tat-televiżjoni fl-istess spettru li qabel kien hemm bżonn għal stazzjon analogu wieħed.

Skond studju kkummissjonat mill-Parlament, il-bidla minn televiżjoni b'sinjal analogu għal dik li b'sinjal diġitali għandha tirrilaxxa madwar 75% ta' spettru ta' kwalita' għolja, magħruf bħala "dividend diġitali".

Promozzjoni ta' servizzi elettroniċi ġodda u tal-pluraliżmu fil-midja

Ir-rapport imħejji minn Patrizia Toia (ALDE, IT) jappoġġja "approċċ komuni u bbilanċjat lejn l-użu tad-dividend diġitali," li jippermetti li x-xandara jespandu s-servizzi tagħhom, waqt li l-operaturi tal-komunikazzjonijiet elettroniċi jniedu servizzi ġodda.

Il-Kumitat jisħaq li "id-dividend diġitali għandu jkun allokat b'mod newtrali fil-konfront tat-teknoloġija."

Il-MPE jenfasizzaw li madwar 100MHz ta' dividend diġitali ser ikun jista' jiġi allokat mill-ġdid lil servizzi tal-mowbajl broadband u lil servizzi oħra, bħal servizzi ta' sikurezza pubblika, sistemi ta' identifikazzjoni tal-frekwenzi tar-radju u applikazzjonijiet ta' sikurezza fit-toroq, filwaqt li s-servizzi ta' xandir ikunu jistgħu jkomplu jiġu żviluppati.

L-ispettru rilaxxat jista' per eżempju jtejjeb il-provvista liċ-ċittadini ta' servizzi soċjali interoperabbli msaħħa, bħall- e-government , l- e-health , l- e-vocational training , u l- e-education - b'mod partikolari lil dawk li jgħixu f'żoni anqas privileġġjati jew iżolati, bħall-inħawi rurali u anqas żviluppati u l-gżejjer.

Fl-istess ħin, id-dividend diġitali ser jippermettI lix-xandara pubbliċi u lil dawk privati li jipprovdu numru ħafna akbar ta' programmi li jaqdu objettivi ta' interess ġenerali, bħall-promozzjoni tad-diversita' kulturali u dik lingiwstika.

Approċċ koordinat fil-livell tal-UE

Il-Kumitat iħeġġeġ lill-Istati Membri sabiex jirrilaxxaw id-dividendi diġitali tagħhom kemm jista' jkun malajr, "sabiex iċ-ċittadini Ewropej jibbenefikaw mit-tnedija ta' servizzi ġodda, innovattivi u kompetittivi."

L-Istati Membri għandhom isegwu metodoloġija komuni sabiex jiżviluppaw strateġiji nazzjonali dwar id-dividend diġitali sa l-aħħar tal-2009.

Il-Kummissjoni hija mitluba tipproponi miżuri għal koordinazzjoni aħjar tal-użu tad-dividend diġitali fil-livell tal-UE.

L-Istati Membri għandhom, flimkien mal-Kummissjoni, jidentifikaw faxex sekondarji komuni tal-ispettru tad-dividend diġitali għal clusters differenti ta' applikazzjoni li jkunu jistgħu jiġu armonizzati fuq bażi ta' newtralita' fil-konfront tat-teknoloġija.

Il-MPE jirraġunaw li approċċ koordinat, ibbażat fuq ġabriet differenti tal-ispettru tal-frekwenza UHF għal servizzi unidirezzjonali jew bidirezzjonali, huwa "l-aktar mod effiċjenti sabiex tiġi evitata interferenza li tagħmel il-ħsara."

Aċċess mingħajr liċenzja

Ir-rapport iħeġġeġ lill-Istati Membri sabiex jagħrfu l-valur tal-għoti ta' aċċess għad-dividend lil utenti mhux liċenzjait, b'mod partikolari intrapriżi żgħar u ta' daqs medju u s-settur li ma jaħdimx għall-profitt.

Skond il-Membri, aċċess mhux liċenzjat jippermetti li jkun hemm teknoloġiji u servizzi ġodda.

Użu mhux liċenzjat għandu jkun kkonċentrat fil-frekwenzi li bħalissa mhux qegħdin jiġu użati, l-hekk imsejħa "spazji bojod".

Kundizzjonijiet komuni għall-irkant ta' frekwenzi

L-Istati Membri huma wkoll mistiedna jilħqu ftehim dwar approċċ komuni fir-rigward tal-kundizzjonijiet u l-modalitajiet tal-irkantijiet ta' frekwenzi rilaxxati mill-bidla u l-allokazzjoni tar-riżorsi ġġenerati.

Il-votazzjoni ta' dan ir-rapport għandha ssir matul it-tieni seduta plenarja ta' Settembru.

Rapporteur Patrizia TOIA ALDE IT A6-0305/2008 Ksib tal-benefiċċji sħaħ tad-dividend diġitali fl-Ewropa: Approċċ komuni għall-użu ta' l-ispettru li jirriżulta minn switchover diġitali Proċedura: Inizjattiva 2.09.08

-//EP//TEXT IM-PRESS 20080708BRI33691 FULL-TEXT DOC XML V0//MT

Il-komunikazzjoni elettronika: protezzjoni msaħħa tad-drittijiet tal-utenti

Ir-rapport imħejji minn Malcolm Harbour (EPP-ED, UK) fi ħdan il-Kumitat għas-Suq Intern u l-Protezzjoni tal-Konsumatur huwa dwar il-komunikazzjonijiet elettroniċi bħat-telefonija fissa u dik mobbli, Voice over Internet - VoI, kif ukoll l-internet stess.

L-għan huwa li ssir reviżjoni tar-regoli eżistenti dwar l-aċċess għan-netwerk u s-servizzi, kif ukoll dwar d-drittijiet tal-utenti ta' servizzi universali, b'mod speċjali fir-rigward tad-dejta personali u l-ħarsien tal-privatezza.

Hekk kif jispjega r- rapporteur , il-mira finali hija li jissaħħu u jittejbu d-drittijiet tal-konsumaturi li jużaw il-komunikazzjonijiet elettroniċi.

L-utenti għandhom ikollhom aċċess għal kontenut legali iktar faċilment, jittrażmettuh, jew jużaw applikazzjonijiet u servizzi legali tal-għażla tagħhom.

Id-dritt tal-konsumatur għall-informazzjoni dwar it-tariffi jew kwalunkwe restrizzjoni imposti minn operatur (per eżempju limitazzjonijiet fuq l-aċċess għal VoI), qabel dan jiffirma kuntratt, għandu jissaħħaħ b'mod sinifikanti.

Ir- rapporteur jenfasizza wkoll il-fatt li dan ir-rapport ma jfittixx li jsaħħaħ id-dispożizzjonijiet dwar id-drittijiet tal-awtur u lanqas ma jaffettwa l-idea ta' servizz universali.

Iktar informazzjoni dwar il-privatezza

Skond il-Kumitat għas-Suq Intern, l-operaturi għandhom ikollhom l-obbligu li jżommu l-abbonati tagħhom infurmati dwar kwalunkwe restrizzjonijiet possibbli li jista' jkun hemm fir-rigward tal-aċċess, l-użu jew id-distribuzzjoni ta' kontenut, servizzi u applikazzjonijiet legali.

Per eżempju, operatur tat-telefonija tal-mowbajl li jwaqqaf l-aċċess għall-komunikazzjoni tal-vuċi minn fuq l-internet (VoI), għandu jispeċifika dan il-fatt mill-bidu.

Barra minn hekk, il-fornituri tal-aċċess għall-internet għandhom javvżaw lill-utenti dwar ir-riskju ta' użu malizzjuż tad-dejta personali tagħhom jew prattiki llegali oħrajn.

Madankollu, skond il-Kumitat għal-Libertajiet Ċivili, li adotta Opinjoni dwar dan is-suġġett, huma l-awtoritajiet nazzjonali li għandhom jidentifikaw ksur tal-liġi, inkluż ksur tad-drittijiet tal-proprjeta' intellettwali, u m'għandux ikun il-każ li l-fornituri jiġu mitluba jinfurmaw lill-utent.

Tariffi iktar trasparenti u li jistgħu jiġu mqabbla meta jitbiddlu l-operaturi

Il-Kumitat għas-Suq Intern ikompli jgħid li l-operaturi għandhom jipprovdu lill-utenti b'informazzjoni trasparenti, li tista' tiġi mqabbla, xierqa u aġġornata dwar il-prezzijiet u t-tariffi, ħlas li jkollu jsir meta kuntratt jiġi mitmum, kif ukoll dwar il-kundizzjonijiet u t-termini ġenerali.

B'hekk l-utent ikun jista' jiddetermina b'mod indipendenti x'ikunu l-ispejjeż involuti meta jiddeċiedi li jaqleb għal operatur ieħor.

Jekk tittejjeb ukoll il-portabbilita' tan-numri, utent għandu jkun jista' jaqleb minn operatur għall-ieħor f'ġurnata waħda.

L-aċċess għall-112

In-numru ta' emerġenza 112 ilu disponibbli madwar l-Unjoni Ewropea kollha mill-2002.

Il-Membri huma tal-opinjoni li dan in-numru għandu jkun aċċessibbli minn kwalunkwe tip ta' komunikazzjoni elettronika, inkluż mill-VoI.

Barra minn hekk, is-servizzi ta' emerġenza għandhom ikollhom aċċess għal informazzjoni biex isibu lil min ikun qiegħed iċempel.

Il-faċilitajiet kollha għandhom ikunu disponibbli wkoll għall-anzjani u persuni b'diżabilita'.

Il-votazzjoni ta' dan ir-rapport ser issir matul it-tieni seduta ta' Settembru.

Rapporteur Malcolm HARBOUR EPP-ED GB A6-0318/2008 Netwerks u servizzi ta' komunikazzjonijiet elettroniċi, protezzjoni tal-privatezza u protezzjoni tal-konsumaturi Proċedura: Kodeċiżjoni 2.09.08

-//EP//TEXT IM-PRESS 20080708BRI33691 FULL-TEXT DOC XML V0//MT

Drittijiet tan-nisa/Opportunitajiet indaqs

Ugwaljanza fil-pagi u rikonċiljazzjoni tal-ħajja professjonali ma' dik tal-familja

Skond il- Kumitat għad-Drittijiet tan-Nisa u l-Ugwaljanza bejn is-Sessi, hemm bżonn li jsiru iktar sforzi biex titjieb il-kwalita' tal-impjiegi u tonqos il-vjolenza kontra in-nisa.

Ir-rapport imħejji minn Iratxe García Pérez (PES, ES) huwa l-ewwel wieħed li jkopri s-27 Stat Membru tal-Unjoni Ewropea u jenfasizza wkoll l-importanza li tkun miġġielda l-vjolenza kontra n-nisa fil-kuntest tal-ugwaljanza bejn is-sessi.

Għalkemm ir-rata ta' impjieg tan-nisa avvanzat kull sena sakemm laħqet is-57.2 % fl-2006 (3.5% aktar mis-sena 2000), il-progress kwalitattiv għadu problematiku.

Id-differenza fil-pagi baqgħet stabbli fil-livell ta' 15 % mill-2003 'l hawn u s-segregazzjoni settorjali u okkupazzjonali skond is-sessi mhix qed tonqos - anzi f'ċertu pajjiżi qiegħda tiżdied.

Il-preżenza tan-nisa li jmexxu fl-impriżi għadha ta' 33%, filwaqt fil-qasam politiku 23 % tal-MP nazzjonali u 33 % tal-MP Ewropej huma nisa.

Il-Kumitat isostni li hemm bżonn li jsiru iktar sforzi għar-rikonċiljazzjoni tal-ħajja professjoni ma' dik tal-familja.

Dan jixhdu t-tnaqqis tar-rata ta' impjieg tan-nisa li għandhom tfal żgħar (medja ta' 13.6% inqas) u l-fatt li 76.5 % tal-ħaddiema part time huma nisa.

Inugwaljanza fil-pagi

Il-Membri jinsabu mħassba dwar in-nuqqas ta' progress biex titnaqqas id-differenza fil-pagi bejn l-irġiel u n-nisa.

Huma appoġġaw il-proposta tal-Kumitat Konsultattiv dwar Opportunitajiet Ugwali intenzjonata biex tissaħħaħ il-leġisazzjoni Ewropea billi jiġi impost fuq min jimpjega l-obbligu li jitwettqu verifiki tal-pagi u li jiġu żviluppati pjanijiet ta' azzjoni bl-għan li tonqos id-differenza fil-pagi.

Barra minn hekk, il-Kumitat jitlob lill-istituzzjonijiet Komunitarji u lill-Istati Membri biex jiddikjaraw it-22 ta' Frar bħala Jum Internazzjonali għall-Ugwaljanza fil-Pagi.

Il-parteċipazzjoni tan-nisa fit-teħid ta' deċiżjonijiet

Skond il-Kumitat, il-livell ta' parteċipazzjoni tan-nisa fit-teħid ta' deċiżjonijiet fil-livell lokali, nazzjonali u Ewropew għadu mhuwiex adegwat.

Għalhekk jitlob lill-Kummissjoni, l-Istati Membri u l-partiti politiċi biex jikkunsidraw azzjoni pożittiva biex titjieb din is-sitwazzjoni.

Il-MPE jinnutaw il-fatt li l-użu ta' kwoti elettorali kellu effetti pożittivi fuq ir-rappreżentanza tan-nisa.

Rikonċiljazzjoni tal-ħajja professjonali ma' dik tal-familja

Il-Membri jipproponu li jittieħdu miżuri biex, fost affarijiet oħra, titjieb il-ftehima qafas dwar il-lif tal-ġenituri billi jiġu introdotti inċentivi biex dan il-lif jittieħed mill-missirijiet, jissaħħu d-drittijiet tal-ħaddiema li joħorġu bil-lif tal-ġenituri u jsiru regoli dwar it-tul tal-lif tal-ġenituri u dwar il-flessibilita' tal-pagamenti.

Kontra l-vjolenza kontra n-nisa

Il-vjolenza kontra n-nisa huwa ostakolu ewlieni għall-ugwaljanza bejn l-irġiel u n-nisa.

Hija wkoll l-ikbar kawża ta' ksur tad-drittijiet tal-bniedem.

Għalhekk, il-MPE jagħmlu appell biex il-Kummissjoni u l-Kunsill jniedu bażi legali ċara għall-ġlieda kontra kull tip ta' vjolenza kontra n-nisa, inkluż it-traffikar.

Huma jitolbu wkoll lill-Kummissjoni u l-Istati Membri biex jiġġieldu l-kriminalita' organizzata u jieħdu miżuri ġodda biex tonqos it-talba għall-prostituzzjoni.

Rapporteur Iratxe GARCÍA PÉREZ PES ES A6-0325/2008 L-ugwaljanza bejn in-nisa u l-irġiel - 2008 Proċedura: Inizjattiva 2.09.08

-//EP//TEXT IM-PRESS 20080708BRI33691 FULL-TEXT DOC XML V0//MT

Drittijiet tan-nisa/Opportunitajiet indaqs

Nisa rqaq mudell eżemplari?

L-effett tar-riklamar fuq l-ugwaljanza bejn is-sessi

Il-Kumitat għad-Drittijiet tan-Nisa u l-Ugwaljanza bejn is-Sessi jsostni li għandhom jiġu żviluppat Kodiċi ta' Kondotta u regoli kontra r-riklamar diskriminatorju, li jiżguraw ir-rispettat tal-valuri tad-dinjita' umana.

Fost il-midja għandha tiġi adottata "attitudni editorjali iktar responsabbli lejn it-tpinġija ta' nisa rqaq iżżejjed bħala mudell eżemplari."

Is-sistema skolari għandha tevita "l-effetti diżastrużi tar-ripetizzjoni tal-isterjotipi marbuta mal-ġeneru fir-riklamar," fuq it-tfal.

Il-pubbliċita' tista' titrażmetti messaġġi diskriminatorji jew degradanti bbażati fuq il-ġeneru.

Il-Membri jemmnu li l-isterjotipi marbutin mal-ġeneru fir-riklamar joħonqu lin-nisa, lill-irġiel, lill-bniet u lis-subien billi "jirristrinġu l-individwi għal rwoli determinati minn qabel u artifiċjali, li spiss ikunu degradanti, umiljanti u depressanti għaż-żewġ sessi."

Huma jisħqu li kwalunkwe forma ta' sterjotip tal-ġeneru "tikkostitwixxi ostaklu biex tinħoloq soċjeta' moderna u egalitarja."

In-natura tar-riklamar issaħħaħ dan l-effett negattiv minħabba l-fatt li l-messaġġ jiġi ripetut u riprodott b'mod kostanti.

Il-Kumitat fil-fatt jenfasizza l-importanza tar-rwol li għandhom il-mezzi tax-xandir "fil-ħolqien u fil-perpetwazzjoni ta' sterjotipi marbutin mal-ġeneru," u għalhekk jitlob lill-istituzzjonijiet tal-Unjoni Ewropea u lill-Istati Membri biex jistabbilixxu regoli etniċi jew legali kontra r-riklamar diskriminatorju u li jiżguraw r-rispett tal-valuri tad-dinjita' umana.

Bżonn ta' attitudni responsabbli

Il-Kumitat jiġbed l-attenzjoni lejn ir-rapport bl-isem "Il-Problemi bl-Alimentazzjoni, l-Immaġni tal-Ġisem u l-Mezzi tax-Xandir" ippubblikat fl-2000 mill-Assoċjazzjoni Medika Brittanika. il-Kumitat jinnota li "t-tpinġijiet tal-mezzi tax-xandir ta' immaġni ideali tal-ġisem jista' jkollhom effett negattiv," fuq l-opinjoni li n-nisa jkollhom dwarhom stess, "b'mod partikolari t-tfajliet u dawk li huma suxxettibbli għal problemi tal-alimentazzjoni bħall-anoreksja nervosa u l-bulimja nervosa."

Għalhekk il-Kumitat jirrakkomanda li fost il-mezzi tax-xandir u l-professjonisti tar-riklamar tiġi adottata "attitudni editorjali iktar responsabbli lejn it-tpinġija ta' nisa rqaq iżżejjed bħala mudell eżemplari," waqt li jiġi kkunsidrat b'iktar attenzjoni l-użu ta' nisa rqaq iżżejjed biex jirriklamaw prodotti.

Monitoraġġ u Kodiċi ta' Kondotta

L-Istati Membri huma mitluba jistabbilixxu korpi nazzjonali ta' monitoraġġ tal-mezzi tax-xandir b'fergħa speċifika għall-ugwaljanza bejn il-ġeneri sabiex jirċievu l-ilmenti mill-pubbliku, jagħtu premji ta' ugwaljanza bejn il-ġeneri lill-mezzi tax-xandir u lill-professjonisti tar-riklamar, jistudjaw u jirraportaw dwar il-kwistjoni tan-nisa fil-mezzi tax-xandir u jwettqu monitoraġġ regolari u sistematiku tal-immaġni tal-ġeneru fil-kontenut tal-midja.

Barra minn hekk, il-Kummissjoni u l-Istati Membri Membri huma mitluba jiżviluppaw Kodiċi ta' Kondotta għar-riklamar biex jiġi żgurat ir-rispett għall-prinċipju tal-ugwaljanza bejn in-nisa u l-irġiel u jiġi evitat kwalunkwe sterjotip marbut mal-ġeneru u kwalunkwe sfruttar jew umiljazzjoni tal-irġiel u n-nisa.

L-iżvilupp individwali tat-tfal

Il-Kumitat huwa tal-opinjoni li għandu jsir iktar xogħol biex, kemm fl-iskola kif ukoll fid-dar, "jiġi promoss użu raġonevoli u responabbli tat-televiżjoni u tat-teknoloġiji l-ġodda minn eta' żgħira," peress li t-tfal huma grupp "partikolarment vulnerabbli li jibbaża l-fiduċja tiegħu mhux biss fuq l-awtorita' imma wkoll fuq karattri minn miti, minn programmi fuq it-televiżjoni, minn kotba tal-istampi, inkluż materjal edukattiv, minn logħob fuq it-televiżjoni, minn riklami dwar il-ġugarelli, eċċ."

It-tfal jitgħallmu billi jimitaw u jagħmlu bħal dak li jkunu għadhom kif esperjenzaw, u għalhekk, ikompli jsostni l-Kumitat, l-isterjotipi marbutin mal-ġeneru fir-riklamar "jinfluwenzaw l-iżvilupp individwali u jaċċentwaw il-fatt li l-ġeneru ta' persuna jiddetta x'inhu u x'mhux possibbli."

Il-Membri jisħqu fuq ir-rwol fundamentali li għandu jkollha is-sistema skolari fl-iżvilupp tal-fakultajiet kritiċi tat-tfal fir-rigward tal-immaġni u tal-mezzi tax-xandir b'mod ġenerali, sabiex ikunu evitati "l-effetti diżastrużi tar-ripetizzjoni tal-isterjotipi marbuta mal-ġeneru fil-kummerċjalizzazzjoni u fir-riklamar."

Il-Kumitat jirreferi wkoll għal rapport ieħor bl-isem "Il-vjolenza fuq in-nisa mhix ċajta", ippubblikat fl-2004 mill- Amnesty International fi Spanja.

Dan Ir-rapport juri kif il-mezzi elettroniċi l-ġodda jippreżentaw immaġni sterjotipata, sessista u spiss degradanti tan-nisa u jikkonkludi li l-maġġoranza tal-logħob tal-kompjuter tikkostitwixxi element ieħor fir-riproduzzjoni ta' stereotipi li jiddiskriminaw kontra n-nisa, waqt li jagħmlu d-drittijiet tal-bniedem tan-nisa trivjali.

Dan ir-rapport kien imħejji minn Eva-Britt Svensson (GUE/NGL, SV).

Rapporteur Eva-Britt SVENSSON GUE/NGL SE A6-0199/2008 L-effett tal-kummerċjalizzazzjoni u tar-riklamar fuq l-ugwaljanza bejn in-nisa u l-irġiel Proċedura: Inizjattiva 2.09.08

-//EP//TEXT IM-PRESS 20080708BRI33691 FULL-TEXT DOC XML V0//MT

Relazzjonijiet esterni

Il-priġunieri Palestinjani fil-ħabsijiet Iżraeljani

Matul is-seduta plenarja li għaddiet saru mistoqsijiet orali lill-Kummissjoni u lill-Kunsill wara li fl-aħħar rapport dwar is-sitwazzjoni tad-drittijiet tal-bniedem fit-territorji Palestinjani, ir-Rapporteur Speċjali tan-NU John Dugard sostna li "sa mill-1967 intbagħtu 'l-ħabs aktar minn 700,000 Palestinjan.

Issa l-MPE huma mistennija jadottaw riżoluzzjoni dwar il-priġunieri Palestinjari fl-Iżrael.

Fil-preżent hemm madwar 11,000 priġunier fil-ħabsijiet Iżraeljani, numru li jinkludi 376 tifel u tifla, 118-il mara, 44 membru tal-Kunsill Leġiżlattiv Palestinjan u madwar 800 detenut amministrattiv.

It-test tal-mistoqsijiet orali jfakkar li lejn l-aħħar ta' Jannar 2008, l-Iżrael kellu 813-il Palestinjan f'detenzjoni amministrattiva.

Dawn in-nies jinżammu għal perjodi li jiġġeddu sa sitt xhur, sempliċiment bħala riżultat ta' deċiżjoni amministrattiva.

Skond il-liġi internazzjonali, id-detenzjoni amministrattiva tista' tiġi applikata biss b'restrizzjonijiet riġidi fuq l-applikazzjoni, sabiex ikun evitat il-periklu għas-sigurta' tal-istat.

Madankollu, l-Iżrael qatt ma ddefinixxa l-kriterji li jikkostitwixxu x'inhi s-"sigurta' tal-istat".

Għalhekk l-użu tad-detenzjoni amministrattiva minn naħa tal-Iżrael jikser dawn ir-restrizzjonijiet.

Il-biċċa l-kbira tal-priġunieri Palestinjani jinsabu f'ħabsijiet Iżraeljani.

Dan, minbarra li jagħmel impossibbli żjarat spissi mill-familji, imur kontra r-Raba' Konvenzjoni ta' Ġinevra, li tistipola li persuni li ġejjin minn territorju okkupat jinżammu fil-pajjiż okkupat u jekk jiġu kkundannati, iservu s-sentenza fl-istess territorju.

Fl-2007, żewġ rapporti ppubblikati minn NGOs Iżraeljani juru li l-persuni arrestati huma suġġetti għal trattament fiżiku ħażin u huma mċaħda mill-bżonnijiet bażiċi bħall-irqad għal aktar minn 24 siegħa.

It-trattament tat-tfal huwa daqstant ieħor inkwetanti.

L-arrest, l-interrogazzjoni u l-impriġunar tat-tfal Palestinjani saru sistematiċi f'dawn l-aħħar snin.

Lejn l-aħħar tal-2007, kien hemm madwar 385 tifel u tifla Palestinjani f'kustodja Iżraeljana.

Dawn it-tfal jiġu normalment imħarrka skond is-sistema militari li tintuża għall-adulti Palestinjani.

Dan huwa ksur tal-Konvenzjoni tan-Nazzjonijiet Uniti dwar id-Drittijiet tat-Tfal (UNCRC), li daħlet fis-seħħ fl-Iżrael f'Novembru 1991.

Madankollu, l-Iżrael jiċħad l-applikabilita' tal-Konvenzjoni għat-territorju Palestinjan.

Il-Kunsill u l-Kummissjoni kienu ġew mistoqsija humiex konxji ta' dan il-ksur tal-liġi internazzjonali u liema tip ta' azzjoni qegħdin jippjanaw sabiex jiżguraw ir-rispett tal-liġi u tal-konvenzjonijiet internazzjonali mill-Istat tal-Iżrael.

Proċedura: Riżoluzzjoni 3.09.08 Dibattitu, 09.07.08

-//EP//TEXT IM-PRESS 20080708BRI33691 FULL-TEXT DOC XML V0//MT

Relazzjonijiet esterni

Sena għad-Djalogu Interkulturali: seduta formali mal-President ta' Costa Rica

Óscar Arias, il-President attwali ta' Costa Rica, ser jindirizza lill-Membri tal-Parlament Ewropew matul seduta formali nhar l-Erbgħa 3 ta' Settembru f'nofsinhar, fil-qafas tas-Sena Ewropea għad-Djalogu Interkulturali.

Óscar Rafael de Jesús Arias Sánchez kien rebaħ il-Premju Nobel għall-Paċi fl-1987 għall-isforzi tiegħu biex iwaqqaf il-gwerer ċivili f'bosta pajjiżi tal-Amerika Ċentrali.

L-għan tas-Sena Ewropea għad-Djalogu Interkulturali huwa li jiġu promossi: rabtiet iktar mill-qrib bejn in-nazzjonalitajiet u r-reliġjonijiet, l-interazzjoni bejn il-kulturi, u s-sens ta' destin komuni fost iċ-ċittadini tal-Unjoni Ewropea.

Għalhekk il-Parlament Ewropew qiegħed jistieden numru ta' personalitajiet minn sfondi kulturali differenti biex jindirizzaw lill-Kamra matul seduta formali.

Proċedura: Seduta formali 3.09.08

Relazzjonijiet esterni

Dibattitu dwar is-sitwazzjoni fil-Ġeorġja

Għalkemm għadu mhuwiex ikkonfermat, huwa probabbli li nhar it-Tnejn 1 ta' Settembru jsir dibattitu dwar is-sitwazzjoni fil-Ġeorġja.

Waqt li kienet qiegħed tindirizza lill-MPE ftit tal-ġranet ilu, il-Ministru għall-Affarijiet Barranin tal-Ġeorġja talbet lill-Unjoni Ewropea biex tibgħat missjoni tal-Politika Ewropea għas-Sigurta' u d-Difiża fil-pajjiż.

Fil-21 ta' Awissu, il-Ministru għall-Affarijiet Barranin tal-Ġeorġja, Eka Tkeshelashvili indirizzat lill-MPE fi ħdan il-Kumitat għall-Affarijiet Barranin, is-Sottokumitat għas-Sigurta' u d-Difiża u d-Delegazzjoni tal-Parlament għall-Kawkasu t'Isfel.

Il-Membri huma mistennija jadottaw riżoluzzjoni dwar dan is-suġġett.

Proċedura: Riżoluzzjoni 4.09.08 Stqarrija għall-Istampa: Georgian Foreign Minister calls on EU to send mission to Georgia

Drittijiet tal-bniedem

Użu ta' sanzjonijiet iktar b'saħħithom fil-politika barranija tal-UE

Il-Parlament huwa mistenni jikkunsidra rapport imħejji mill-Kumitat għall-Affarijiet Barranin li jitlob li jsir użu ta' sanzjonijiet imsaħħa fil-politika barranija tal-UE.

Dan ifisser li l-Istati Membri għandhom jinfurzaw aktar il-politika attwali tal-UE li timmira sanzjonijiet lejn mexxejja ta' reġimi oppressivi.

Madankollu, fil-Kumitat kien hemm opinjonijiet differenti dwar ċerti kwistjonijiet, inkluża l-kumpilazzjoni ta' listi suwed b'individwi u organizzazzjoni b'rabtiet mat-terroriżmu.

Dan ir-rapport imħejji minn Hélène Flautre (Greens/EFA, FR) jagħti rendikont ġenerali tal-politika tal-UE dwar is-sanzjonijiet.

Madankollu r- rapporteur stess kienet fost is-17-il Membru li astjenew matul il-votazzjoni ta' dan ir-rapport kif emendat.

Klawżola tad-drittijiet tal-bniedem: sanzjonijiet għal ħsara volontarja lill-ambjent?

Ir-rapport adottat fi ħdan il-Kumitat għall-Affarijiet Barranin jgħid li l-Parlament jilqa' l-inklużjoni sistematika tal-klawżola tad-drittijiet tal-bniedem fil-ftehimiet bilaterali ġodda tal-UE kollha ma' pajjiżi terzi.

Madankollu, il-Kumitat jitlob li dawn jibdew jiġu implimentati iktar bir-reqqa - il-ftehimiet jistgħu jiġu sospiżi f'każ ta' ksur ta' din il-klawżola.

Il-Kumitat jissuġerixxi li kwalunkwe degradazzjoni volontarja u irriversibbli għall-ambjent mill-awtoritajiet għandha tkun tista' twassal għall-adozzjoni ta' sanzjonijiet.

Infurzar ta' sanzjonijiet immirati

Minbarra l-klawżola tad-drittijiet tal-bniedem, l-Unjoni Ewropea tappoġġja sanzjonijiet adottati minn Nazzjonijiet Uniti u tista' wkoll timponi miżuri favur id-drittijiet tal-bniedem, id-demokrazija u l-istat tad-dritt.

Peress li s-sanzjonijiet ekonomiċi jistgħu joħolqu tbatija kbira għall-popli tal-pajjiżi kkonċernati, l-Unjoni qiegħda tuża sanzjonijiet immirati lejn il-mexxejja tar-reġimi.

Dawn jinkludu iffriżar ta' kontijiet tal-bank u projbizzjonijiet ta' vjaġġar.

Ir-rapport jappoġġja dawn it-tipi ta' sanzjonijiet iżda jitlob li jiġi osservat b'mod iktar strett, permezz ta' aproċċ miftiehem bejn l-Istati Membri.

Il-Kumitat jixtieq ukoll li jittieħdu miżuri kontra operaturi ekonomiċi bbażati fl-UE li jmorru kontra dawn is-sanzjonijiet.

Barra minn hekk, jiddeplora l-użu ta' klawżoli sunset li jinvolvu t-tmiem awtomatiku tas-sanzjonijiet.

Madankollu, il-Kumitat jaqbel li jkun hemm eżenzjonijiet umanitarji għas-sanzjonijiet, bħall-aċċess għall-kura medika.

Użu ta' listi suwed fil-ġlieda kontra t-terroriżmu

Il-kumpilazzjoni ta' listi suwed ta' individwi u organizzazzjonijiet bħala parti mill-ġlieda kontra t-terroriżmu kienet kwistjoni sensittiva fil-Kumitat.

Waqt li wħud mill-Membri enfasizzaw il-fatt li dawn il-listi huma ta' użu, oħrajn saħqu li wieħed m'għandux imur kontra d-drittijiet bażiċi ta' individwi u organizzazzjonijiet.

Ir-rapport kif adottat jgħid li: "Is-sistema ta' listi antiterroristiċi," sakemm tkun tirrispetta l-liġi, "hija waħda mill-kolonni tal-politika għal kontra t-terroriżmu tal-Unjoni Ewropea."

Barra minn hekk, ir-rapport iħeġġeġ lill-Kunsill u l-Kummissjoni biex "jappoġġjaw il-proċedura eżistenti għall-kumpilazzjoni tal-listi s-suwed u għat-tneħħija minn fuq il-listi, sabiex ikunu rispettati d-drittijiet tal-bniedem taċ-ċittadini Ewropej, speċjalment id-dritt għall-ħajja, il-liberta' u s-sigurta' tal-persuna."

Fl-istess ħin, il-Kumitat "jiddispjaċih ħafna li l-ebda waħda mill-entitajiet ġudizzjarji ma hija f'pożizzjoni li tevalwa kemm il-listi suwed huma xierqa, minħabba li l- evidenza li twassal għall-elenkar ta' listi suwed hija bbażata primarjament fuq informazzjoni miżmuma mis-servizzi sigrieti."

Madankollu jqis li din id-diskrezzjoni fundamentali m'għandhiex tiġi trasformata f'impunita'," u jitlob li jkun hemm kontroll parlamentari effettiv fuq ix-xogħol tas-servizzi, inkluż rwol għall-Parlament Ewropew.

Allegazzjonijiet ta' standards differenti

Il-Membri jiddeploraw il-fatt li "bosta drabi l-UE applikat il-politika għas-sanzjonijiet tagħha b'mod inkonsistenti billi ttrattat b'mod differenti pajjiżi terzi minkejja li r-rekord tagħhom rigward drittijiet tal-bniedem u demokrazija huwa l-istess, u b'hekk qed tagħti lok għal kritika li hija qiegħda tapplika standards differenti."

Rapporteur Hélène FLAUTRE Greens/EFA FR A6-0309/2008 L-evalwazzjoni tas-sanzjonijiet ta' l-UE bħala parti mill-azzjonijiet u l-politiki ta' l-UE fil-qasam tad-drittijiet tal-bniedem Proċedura: Inizjattiva 3.09.08

-//EP//TEXT IM-PRESS 20080708BRI33691 FULL-TEXT DOC XML V0//MT

Bżonn urġenti ta' linji gwida dwar l-għajnuna statali għall-portijiet

Il-Kumitat għat-Trasport qiegħed iħeħħeġ lill-Kumissjoni biex tadotta linji gwida dwar l-għajnuna statali lill-portijiet sa l-aħħar ta' din is-sena.

Ir-rapport imħejji minn José Ortuondo Larrea (ALDE, ES) huwa risposta għall-Komunikazzjoni tal-Kummissjoni dwar Politika Ewropea għall-Portijiet.

Permezz ta' dan ir-rapport, il-Membri fil-Kumitat jinnotaw li s-settur tal-portijiet tal-UE qiegħed jikber b'mod mgħaġġel u li s-settur marittimu qieħed jiġi affettwat mill-globalizzazzjoni b'mod partikolari.

Huma jenfasizzaw il-bżonn li jiġi kkunsidrat it-tibdil importanti mistenni fit-traffiku internazzjonali, bħala riżultat tal-progress teknoloġiku u ekonomiku, tat-twessigħ tal-kanal ta' Panama u taż-żieda fid-daqs u fil-kapaċita' tal-bastimenti.

Konnessjonijiet tal-port ma' l-intern tal-pajjiż

Il-Kumitat iqis li t-trasport bil-baħar u fuq ix-xmajjar ma jistax jitqies b'mod separat mit-trasport fuq l-art u bl-ajru u li l-konnessjonijiet tal-port ma' l-intern tal-pajjiż huma ta' importanza kbira għas-suċċess kummerċjali tiegħu.

Għalhekk, wieħed mill-objettivi tal-evalwazzjoni ta' nofs it-terminu tat-TEN-T fl-2010 għandu jkun l-integrazzjoni tat-trasport bil-baħar u fuq ix-xmajjar mat-trasport fuq l-art, permezz ta' portijiet Ewropej.

Il-Membri jirrakkomandaw li prodotti kklirjati mill-Komunita' għandhom ikunu eżentati minn kontrolli doganali fit-trasport bil-baħar għal distanza qasira fi ħdan il-Komunita'.

Huma jissuġġerixxu wkoll li jinħolqu żoni tal-portijiet separati għat-traffiku intrakomunitarju u għat-traffiku internazzjonali, flimkien mas-simplifikazzjoni tat-trasport intern, kif ukoll l-istandardizzazzjoni u l-identifikazzjoni tal-kontejners speċjali.

Il-Kummissjoni u s-settur marittimu huma mħeġġa jinkoraġġixxu kumpaniji tat-trasport bil-baħar biex inaqqsu n-numru ta' kontejners vojta trasportati, waqt li jqisu l-bżonnijiet speċifiċi tal-klijenti u jnaqqsu l-impatt ambjentali.

Djalogu soċjali

Il-Kumitat iħeġġeġ il-ħolqien ta' kumitat ta' djalogu soċjali Ewropew u jqis li dan għandu jittratta suġġetti marbuta mal-portijiet, inklużi d-drittijiet tal-ħaddiema, il-konċessjonijiet u l-konvenzjoni tal-Organizzazzjoni Internazzjonali tax-Xogħol tal-1979 dwar is-sigurta' u s-saħħa fil-manutenzjonijiet portwarji.

Barra minn hekk, il-Membri jenfasizzaw l-importanza tal-protezzjoni u tal-ogħla livell ta' taħriġ għall-ħaddiema tal-portijiet.

Merkanzija lejn l-Istati Uniti

Il-Kummissjoni hija mitluba tkompli bl-isforzi tagħha biex tiżgura riforma tar-regolamenti tal-Istati Uniti li jirrikjedu li jiflu bir-reqqa 100% tal-merkanzija lejn l-Istati Uniti.

Din hija wkoll mistiedna tevalwa l-ispejjeż potenzjali ta' din il-miżura għan-negozji u għall-ekonomija tal-UE, kif ukoll l-impatt potenzjali tagħha fuq l-operazzjonijiet tad-dwana.

Rapporteur Josu ORTUONDO LARREA ALDE ES A6-0308/2008 Politika Ewropea għall-Portijiet Proċedura: Inizjattiva 3.09.08 Komunikazzjoni tal-Kummissjoni dwar Politika Ewropea għall-Portijiet

-//EP//TEXT IM-PRESS 20080708BRI33691 FULL-TEXT DOC XML V0//MT

Sistemi ta' prenotazzjoni tal-biljetti tal-ajru: kompetizzjoni u ħarsien

Il-Kumitat għat-Trasport huwa favur il-proposti tal-Kummissjoni għas-simplifikazzjoni u l-immodernizzar tas-sistemi ta' prenotazzjoni kompjuterizzata ta' biljetti tal-ajru wżati mill-aġenti tal-ivvjaġġar.

Il-MPE huma tal-fehma li dan ħa jwassal għal aktar kompetizzjoni u tnaqqis fl-ispejjeż, iżda jridu li jittieħdu miżuri li jiżguraw il-ħarsien tal-konsumatur.

Il-konsumaturi għandhom jiġu proposti l-għażla ta' vjaġġar li jagħmel inqas ħsara lill-ambjent.

Il-Kodiċi ta' Kondotta għal sistemi ta' prenotazzjoni kompjuterizzata ( Computerised Reservation Systems - CRSs), jirregola l-mod kif il-prenotazzjonijiet tal-ivvjaġġar jiġu mmaniġġjati mit-trasportaturi tal-ajru, mill-kumpaniji tas-CRS, l-aġenti tal-ivvjaġġar u f'ċerti każijiet, l-operaturi tal-linji tal-ferrovija.

Il-Kodiċi attwali jinkludi regoli stretti biex jiġi rispettat il-prinċipju ta' nuqqas ta' diskriminazzjoni bejn linji tal-ajru u kien ġie stabbilit fi żmien meta CRSs differenti kienu proprjeta' tal-kumpaniji tal-ajru stess jew kienu kkontrollati minnhom.

Il-ġurnata tal-lum, il-biċċa l-kbira ta' CRSs huma indipendenti mil-linji tal-ajru, u r-regoli stretti qegħdin inaqqsu l-kompetizzjoni u jżidu l-ispejjeż.

Skond il-Kummissjoni, dan qiegħed iwassal biex il-linji tal-ajru jagħżlu sistemi differenti biex ibiegħu l-biljetti tal-ajru, per eżempju direttament mill-websajt tagħhom.

Kompetizzjoni fuq il-prezz u l-kwalita' tas-servizz

L-għan ewlieni tal-proposta tal-Kummissjoni huwa li l-linji tal-ajru u s-CRSs jkunu jistgħu jinnegozjaw liberament il-kundizzjonijiet tat-tqassim tas-servizzi tal-ajru.

Is-sistemi għandhom jikkompetu fir-rigward tal-prezz u tal-kwalita' tas-servizz.

Il-Kumitat jemmen li wara r-reviżjoni tal-Kodiċi, is-CRSs ser ikollhom jikkompetu iktar għall-parteċipazzjoni tat-trasportaturi tal-ajru fuq il-bażi ta' spejjeż ta' prenotazzjoni orħos u kwalita' tas-servizz aqwa.

Ir-rapport imħejji min Timothy Kirkhope (EPP-ED, UK) għandu l-għan li jintlaħaq ftehim fl-ewwel qari tal-proċedura ta' kodeċiżjoni, iżda jinkludi xi emendi għall-proposta tal-Kummissjoni li jiżguraw kompetizzjoni iktar ġenwina u trattament ġust għall-konsumaturi.

Ħarsien tad-dejta personali

Il-Membri fil-Kumitat iridu li l-linji tal-ajru jkunu jistgħu jiftiehmu ma' l-aġenti tal-ajru biex jużaw id-dejta tal-prenotazzjonijiet u tal-bejgħ tal-aġenti għall-operazzjonijiet ewlenin tagħhom.

Dawn jinkludu il-bejgħ u l-kummerċjalizzazzjoni.

Id-dejta personali miġbura mill-attivitajiet tas-CRS għandha tkun protetta permezz tal-liġijiet tal-UE u tal-ftehimiet internazzjonali tagħha.

Prezzijiet inklussivi

Il-Membri jisħqu li l-prezz muri fil-viżwal prinċipali tas-CRS għandu jkun il-prezz li l-konsumatur tassew iħallas.

Dan fil-fatt għandu jinkludi n-nolijiet kollha u t-taxxi, spejjeż, ħlas żejjed u tariffi kollha applikabbli li għandhom jitħallsu lit-trasportatur tal-ajru jew lill-operatur tat-trasport ferrovjarju u li ma jistgħux jiġu evitati.

L-għażla tal-ferrovija

Il-Kumitat huwa wkoll tal-fehma li għat-titjiriet kollha li l-ħin tal-vjaġġ tagħhom ma' jkunx jaqbeż id-disgħin minuta, l-għażliet tal-vjaġġ elenkati għandhom juru fuq il-viżwal ewlieni s-servizzi tal-ferrovija alternattivi u vijabbli kollha, inklużi s-servizzi ta' konnessjoni.

L-emissjonijiet imqabbla

Il-Membri jemmnu li fil-futur, is-CRS għandu jinkludi informazzjoni li tinftiehem faċilment dwar l-emissjonijiet tas-CO2 u dwar il-konsum tal-fjuwil tat-titjira.

Din l-informazzjoni għandha tkun tista' titqabbel mad-dejta tal-aħjar konnessjoni alternattiva (ferrovija/karozza tal-linja) għall-vjaġġi ta' inqas minn ħames siegħat.

Rapporteur Timothy KIRKHOPE EPP-ED GB A6-0248/2008 Kodiċi ta' kondotta għall-użu ta' sistemi ta' l-informatika ta' riservazzjoni Proċedura: Kodeċiżjoni 3.09.08

-//EP//TEXT IM-PRESS 20080708BRI33691 FULL-TEXT DOC XML V0//MT

Il-Pjan ta' Azzjoni għall-Ambjent u s-Saħħa: bżonn li jingħata każ tal-fattur ambjentali

Il-Kumitat għall-Ambjent ser jippreżenta rapport dwar il-Pjan ta' Azzjoni ta' l-UE għall-Ambjent u s-Saħħa 2004-2010.

Waqt li jirrikonoxxi l-isforzi mwettqa mill-Kummissjoni s'sissa, il-Kumitat huwa tal-fehma li dan il-pjan ta' azzjoni "jinkludi fih il-bidu ta' nofs falliment minħabba li jimmira biss li jakkumpanja l-politiki Komunitarji li jeżistu, ma jibbażax fuq politika ta' prevenzjoni mmirata lejn tnaqqis ta' mard marbut mal-fatturi ambjentali u ma jsegwi l-ebda objettiv preċiż."

Permezz tar-rapport imħejji minn Frédérique Ries (ALDE, BE), il-Kumitat jinnota li mill-2003 'l hawn, l-Unjoni Ewropea bbażat l-politika tagħha dwar il-ħarsien tas-saħħa fuq koperazzjoni aktar stretta bejn is-setturi tas-saħħa, ta' l-ambjent u tar-riċerka.

Dan l-approċċ iwassal biex wieħed jittama li "eventwalment tiġi introdotta strateġija Ewropea koerenti u integrata fil-qasam tas-saħħa ambjentali."

Il-Kumitat jagħraf, iżda, li t-tibdil fil-klima jista' jkollu "sehem importanti fiż-żieda ta' inċidenza u severita' ta' ċertu mard," u b'mod partikulari, li l-frekwenza ta' sħana kbira, għargħar u n-nirien fl-art mhux ikkultivata tista' twassal għal aktar mard, kundizzjonijiet ħżiena ta' l-iġjene u mwiet.

Il-Kumitat jieħu bis-serjeta' ħafna t-theddid ikkawżat mit-tisħin tal-klima fuq is-saħħa.

Għalhekk jitlob li jkun hemm koperazzjoni msaħħa bejn id-WHO, l-awtoritajiet ta' kontroll nazzjonali, il-Kummissjoni u ċ-Ċentru Ewropew għall-Prevenzjoni u l-Kontroll tal-Mard sabiex "tissaħħaħ is-sistema ta' allert minn qabel u sabiex jiġu limitati l-konsegwenzi negattivi tat-tibdil tal-klima fuq is-saħħa."

Il-Membri huma tal-fehma li dan il-Pjan ta' Azzjoni għandu jibbenefika minn "estensjoni ta' azzjonijiet dwar l-impatti negattivi mill-bidla fil-klima għas-saħħa tal-bniedem bl-elaborazzjoni ta' miżuri ta' adattament effettivi meħtieġa fil-livell tal-Komunita'."

Rapporteur Frédérique RIES ALDE BE A6-0260/2008 Reviżjoni ta' nofs il-perjodu ta' l-Ambjent Ewropew u tal-Pjan ta' Ħidma dwar is-Saħħa 2004-2010 Proċedura: Inizjattiva 4.09.08

Istituzzjonijiet

Dikjarazzjoni bil-miktub: responsabilizzazzjoni taż-żgħażagħ fil-politiki tal-UE

Matul is-seduta plenarja li jmiss, il-President tal-Parlament Ewropew għandu jħabbar li maġġoranza tal-MPE iffirmaw dikjarazzjoni bil-miktub dwar l-għoti ta' aktar attenzjoni lir-responsabilizzazzjoni taż-żgħażagħ fil-politiki tal-UE.

Peress li din id-dikjarazzjoni ġiet iffirmata minn maġġoranza tal-Membri tal-Parlament Ewropew (f'dan il-każ 433), sad-data tal-egħluq tagħha (24 ta' Lulju 2008), hija meqjusa adottata.

Fil- White Paper tal-Kummissjoni 'Impetu ġdid għaż-żgħażagħ Ewropej' (COM(2001)681), il-Kummissjoni adottat l-objettiv li tiddedika aktar attenzjoni liż-żgħażagħ f'oqsma ta' politika differenti, speċjalment l-edukazzjoni u t-tagħlim tul il-ħajja, l-impjiegi, l-integrazzjoni soċjali, is-saħħa, l-awtonomija taż-żgħażagħ, il-mobilita', id-drittijiet fundamentali u n-non-diskriminazzjoni.

Il-Parlament Ewropew ukoll adotta rapporti fejn enfasizza l-ħtieġa li ż-żġħażagħ jiġu meqjusa aktar u b'mod aħjar.

Din id-dikjarazzjoni bil-miktub tistieden lill-Kummissjoni biex tikkunsidra u tinkorpora l-impatt fuq iż-żgħażagħ u r-riżultati tad-djalogu strutturat li jsir ma' l-organizzazzjonijiet taż-żgħażagħ meta tkunu qed tħejji l-proposti leġislattivi.

Barra minn hekk, l-Istati Membri huma mistiedna jiffukaw fuq iż-żgħażagħ meta jkunu qed jimplimentaw il-Programmi ta' Riformi Nazzjonali ta' Liżbona u biex iqisu liż-żgħażagħ fl-oqsma ta' politiki relevanti.

Proċedura: Dikjarazzjoni bil-miktub 4.09.08 Dikjarazzjoni bil-miktub: l-għoti ta' aktar attenzjoni lir-responsabilizzazzjoni taż-żgħażagħ fil-politiki tal-UE Regoli tal-Proċedura tal-Parlament Ewropew: Dikjarazzjoni bil-miktub

-//EP//TEXT WDECL P6-DCL-2008-0033 0 NOT XML V0//MT

-//EP//TEXT IM-PRESS 20080708BRI33691 FULL-TEXT DOC XML V0//MT

Istituzzjonijiet

Dikjarazzjoni bil-miktub: koperazzjoni biex jinstabu t-tfal neqsin

Matul is-seduta plenarja li jmiss, il-President tal-Parlament Ewropew għandu jħabbar li maġġoranza tal-MPE iffirmaw dikjarazzjoni bil-miktub dwar il-koperazzjoni ta' emerġenza biex jinstabu t-tfal neqsin.

Peress li din id-dikjarazzjoni ġiet iffirmata minn maġġoranza tal-Membri tal-Parlament Ewropew (f'dan il-każ 418), sad-data tal-egħluq tagħha (24 ta' Lulju 2008), hija meqjusa adottata.

Din id-dikjarazzjoni bil-miktub tistieden lill-Istati Membri biex jintroduċu sistema ta' twissija għat-tfal li huma neqsin, li l-attivazzjoni tagħha tkun teħtieġ li jiġu mgħoddija, lill-midja tal-aħbarijiet, lill-awtoritajiet tal-fruntieri u lill-aġenziji tad-dwana u tal-infurzar tal-liġi, id-dettalji ta':

- it-tifel jew tifla li jkunu neqsin, flimkien ma' ritratt;

- informazzjoni rilevanti dwar l-għajbien jew dwar l-persuni li jkunu wettqu l-ħtif;

- Numru tat-telefon li wieħed ikun jista' jċempel biex jagħti informazzjoni (116 000)

L-Istati Membri huma wkoll mistiedna jilħqu ftehimiet ta' koperazzjoni mal-pajjiżi kollha ġirien biex jiżguraw il-kapaċita' li tingħata twissija ta' malajr fit-territorji kollha rilevanti.

It-test jitlob ukoll li tiġi żviluppata organizzazzjoni komuni li tkun tipprovdi għajnuna u taħriġ lill-korpi nazzjonali.

Proċedura: Dikjarazzjoni bil-miktub 4.09.08 Dikjarazzjoni bil-miktub: il-koperazzjoni ta' emerġenza biex jinstabu t-tfal neqsin.

Regoli tal-Proċedura tal-Parlament Ewropew: Dikjarazzjoni bil-miktub

-//EP//TEXT WDECL P6-DCL-2008-0036 0 NOT XML V0//MT


Pakkett għall-klima: L-Ewropa tħejji passi leġislativi għall-klima

Skema għat-temperatura tad-dinja Jekk qatt sa nkunu nistgħu nilħqu t-targits kontra d-dħaħen sabiex intaffu l-bidla fil-klima, allura l-Ewropa tistipula li hemm bżonn ta' regoli madwar l-Ewropa.

Il-pakkett jinkludi passi sabiex jitnaqqsu d-dħaħen mill-karozzi kif ukoll sistema ta' magażinaġġ tal-dijossidu karboniku.

Dawn is-serje ta' artikli jħarsu lejn aspetti diversi tal-pakkett għall-bidla fil-klima.

Il-ġimgħa d-dieħla fl-4 ta' Diċembru l-Membri se jiltaqgħu mal-Kunsill sabiex jiddiskutu l-miżuri imbagħad iktar tard bejn il-15 u t-18 ta' Diċembru se jivvotaw fuq serje ta' rapporti li jittrattaw il-punti harn taħt.

Dan kollu jsir wara s-summit deċisiv bejn il-Kapijiet ta' l-Istati bejn il-11 u t-12 ta' Diċembru.

Il-pakkett prinċipali jitratta:

il-produzzjoni ta' l-enerġija rinovattiva

il-qbid u l-magażinaġġ tad-dijossidu karboniku

id-dħaħen u l-karozzi

ir-reviżjoni ta' l-iskema Ewropea għall-kwoti tad-dħaħen

tnaqqis tad-dħaħen

Leġislazzjoni għall-bidla fil-klima 2020: Sekwenza 1 – enerġija rinovabbli

L-aħjar enerġija hija dik li m'għandniex bżonn Ix-xemx, ir-riħ u s-sħana ġeometrika huma sorsi ta' enerġija li probabbli qatt mhu se jispiċċaw fit-tul taż-żmien qasir.

Huma lanqas ma huma ħatja li jipproduċu polluzzjoni.

Il-Membri minn gruppi politiċi diversi appoġġaw rapport nhar il-11 ta' Settembru li talab sabiex dawn il-proposti jiġu inklusi fid-direttiva proposta.

Il-proposta tal-Kummissjoni timmira li tippromwovi enerġiji rinovabbli sabiex dawn jiffurmaw 20% tal-konsum ta' l-enerġija madwar l-Unjoni sa 2020.

L-ewwel artiklu fis-serja tagħna rigward l-Unjoni Ewropea u l-iskopijiet tagħha għall-ħidma kontra l-bidla fil-klima se tiffoka fuq l-enerġija rinovattiva.

Ir-rapport talab li sa 2020 10% tal-fjuwil użat fit-trasport ikun rinovabbli u li mill-inqas 40% ta' dan joriġina minn biofjuwils, elettriku u idroġenu.

Reklutaġġ ta' l-Istati Membri:

L-abbozz tad-direttiva tipproponi li l-Istati Membri jippreżentaw pjanijiet nazzjonali ta' azzjoni sabiex jippermettu iktar monitoraġġ u trasparenza rigward il-progress tat-targits li għandhom jintlaħqu.

Għal Turmes it-targits nazzjonali ġew definiti tajjeb għal kull wieħed mis-27 Stat Membru.

Madankollu "il-PE għandu joqgħod attent li ms jsirux rappreżentant ta' interessi nazzjonali- irridu niddefendu l-interessi Ewropej."

Enerġija rinovabbli: x'hiex u għaliex?

L-enerġija rinovattiva tuża riżorsi naturali li jirriornu ruħhom naturalment bħax-xemx, ir-riħ, ix-xita, is-sħana u l-ilma.

Skond statistiċi jidher li fl-UE il-parti ta' l-enerġija rinovabbli fis-suq Ewropew tifforma 0% f' Malta sa 39% fl-Isvezja.

Il-medja Ewropea hija ta' 8.5%.

20% ta' enerġija rinovabbli tista' tiffranka 600 sa 900 miljun ton ta' dħaħen ta' polluzzjoni fis-sena u tnaqqas il-konsum ta' fjuwils karboniċi minn 300 sa 200 miljun ton fis-sena.

Din il-figura tissarraf ukoll f'miljuni ta' impjiegi f'din l-industrija sa 2020.

"Objettiva tajba iżda dgħjufijiet fid-dokument!"

Hekk stqarr Turmes, ir-rapporteur magħżul mill-Kumitat għall-Industrija, li se jmexxi x-xogħol tal-Parlament fuq din id-direttiva.

Turmes mill-grupp tal-Ħodor fil-PE u mil-Lussemburgu stqarr li "l-objettiva ta' 20 % sejra fid-direzzjoni t-tajba."

Sadattant jara problemi fit-twaqqif ta' sistemi ta' "garanzija fuq l-oriġini" ta' l-enerġija, li skond hu "ibbażata fuq bażi legali debboli."

Hu kompla jistipula li "d-dokument jipperikola sistemi eżistenti ta' skemi nazzjonali għall-enerġija rinovabbli" għaliex "hemm bżonn li niżviluppaw dokument li jagħti s-sigurtà għall-investiment fl-enerġija rinovabbli."

Turmes ikkritika 'l Kummissjoni talli ma waqqgħetx it-targit ta' 10% rigward il-biofjuwils fit-trasport sa 2020.

Dan għaliex studji juru li l-biofjuwils mhumiex aqshekk effiċenti u favur l-ambjent daqskemm wieħed jaħseb.

Fil-fatt kompla Turmes Iżda madankollu Turmes stqarr "il-Parlament se jkollu dan il-kuraġġ."

Hu kompla jgħid li ż-żerriegħa tal-qamħ u taz-zokkor għandhom kwantità żbilanċjata ta' dijossidu karboniku.

"Il-biomass li għandna fl-Ewropa tintuża iktar utilment f'sistemi kkombinati ta' sħana u saħħa."

F'komparagun mal-biofjuwils "nista' nsalva minn tliet għal erba' darbiet iktar dijossidu karbonika meta nuża l-biomass minflok il-faħam għall-elettriku u l-ġenerazzjoni tas-sħana."

Frażi tal-ġurnata

"L-aħjar enerġija hija dik li m'għandniex bżonn.": Turmes stqarr dan minħabba li jara potenzjal kbir fit-tnaqqis tal-volum ta' l-enerġija ikkunsmata.

Sar għalliem ta' l-isports u daħal fil-politika permezz ta' l-interess tiegħu fl-ambjent.

Ħareġ għall-partit tal-Ħodor tal-Lussemburgu "Déi Gréng"fl-elezzjonijiet tal-PE fl-1999 sabiex jieħu sehem fid-diskussjonijiet "hemm, fejn l-ambjent Ewropew u l-politika ta' l-enerġija huma formulati."

Għalih il-PE huwa l-post "fejn,"jgħid jista' jagħmel kontribuzzjoni "għal dinja ġusta u paċifika, dinja fil-paċi ma' l-ambjent tagħha."

Illum Viċi-President tal-Ħodor u kordinatur għalihom għall-politika ta' l-enerġija.

Preżentazzjoni vidjo tal-pakkett għall-klima nhar it-23 ta' Jannar Xogħol fuq il-biofjuwils Pakkett għall-enerġija mill-Kummissjoni Websajt ta' Turmes Abbozz ta' rapport u emendi Sit tal-Kummissjoni Studju mtella' mill-Kummissjoni rigward il-bidla fil-klima Rapport ta' Turmes

Leġislazzjoni għall-bidla fil-klima 2020: S.2 – magażinaġġ ta' l-enerġija

Bżonn ta' daqqa 'l quddiem għall-qbid u l-magażinaġġ tad-dijossidu karboniku F'Jannar li għaddha l-Kummissjoni Ewropea ppreżżentat pakkett bi proposta ta' leġislazzjoni inkluż Direttiva biex tirregola t-teknoloġija li qed tikber rigward il-qbid u l-magażinaġġ tad-dijossidu karboniku.

Ir-rapporteur tal-Parlament, il-Liberali Chris Davies, jixtieq juża d-Direttiva biex jagħti sinjal 'l quddiem sabiex isir obbligatorju għall-pjanti li jaħdmu bil-kombustibbli.

Ir-rapport ġie adottat fil-Kumitat nhar is-7 ta' Ottubru.

Il-qbid u l-magazinaġġ tad-dijossidu karboniku (CCS bl-Ingliż) huwa kunċett li jimmira li jimpedixxi lid-dijossidu karboniku li joħroġ mill-kombustibbli, speċjalment mill-faħam, fil-ġenerazzjoni ta' l-enerġija u matul proċessi industrijali u mjur fl-arja.

It-teknoloġija diġà teżisti fuq skala baxxa u sempliċi, "immatura" fi kliem Chris Davies, ALDE, UK); filwaqt li hemm pjanti ta' livell ta' speriment fin-Norveġjka, fil-Kanada u fl-Alġerija.

Minħabba li d-dijossidu karboniku huwa wieħed mil-gassijiet l-iktar importanti bl-effett ta' serra il-Bord Internazzjonali għall-Bidla fil-Klima (IPCC) iqis li l-magazinaġġ tad-dħaħen tul is-snin li ġejjin huwa wieħed mill-mezzi biex titnaqqas il-bidla fil-klima.

L-IPCC iqis li din jista' jikkonstribwixxi fil-fatt għal tnaqqis ta' bejn 15 u 55% tad-dħaħen sa 2100.

Kif jistgħu jaħdmu l-affarijiet fil-prattika?

Hemm tliet teknoloġiji differenti għall-qbid tad-dijossidu karboniku b'effiċenza, spiża u livelli ta' żvilupp differenti: is-sitema ta' qabel il-ħruq; ta' wara l-ħruq u l-oxyfuel.

-Fil-fażi ta' qabel il-ħruq il-fjuwil jinbidel f'gass u jiġi sseparat f'dijossidu karboniku u f'idroġena. -Dan ta' l-aħħar imbagħad jinbidel fi fjuwil.

Fil-fażi ta' wara l-ħruq id-dijossidu karboniku jiġi mneħħi permezz ta' filter u b'mod kimiku. -Fis-sistema "Oxyfuel" il-kombustibbli jiġi maħruq f'ossiġinu pur milli fl-arja naturali u r-riżultat jagħti livelli ta' dijossidu karboniku konċentrati.

Il-magażinaġġ:

Wara li jinqabad id-dijossidu karboniku jiġi trasportat permezz ta' pajp jew vapur lejn post għal magazinaġġ.

Dan jista' jitpoġġa fil-blat mill-inqas 800 m taħt l-art. .

Riskji u Problemi

Il-qbid u l-magażinaġġ tad-dijossidu jista' jżid l-ispejjież għall-użu tal-kombustibbli.

Skond Davies: "hemm bżonn ta' ekwipaġġ biex jissepara d-dħaħen, irid jinbena l-infratruttura għat-trasport jew il-postijiet adattati għall-magażinaġġ inkella l-ħjut fejn jiġi injettat id-duħħan.

Ma dan inżidu li biex ikun hemm qbid irid ikun hemm ukoll ċerta ħela ta' l-enerġija.

Dan jista' jikkrea riskju ta' likiġ li jista' jkun ta' theddida għas-saħħa ta' l-annimali u l-bnedmin.

Madankollu jistqarr Chris Davies li CO2 huwa gass li jiġi kreat naturalment u għalhekk jista' jiġi maġazinat naturalment.

Skond l-IPCC il-qbid u l-magażinaġġ tad-dijossidu karboniku jkun inqas ta' theddida milli l-użu tal-gass fid-djar.

Ir-rapport jistipula…

li l-power stations mibnija minn 2015 'l quddiem għandhom ikollhom din it-teknoloġija mibnija ġewwa.

"Il-klawżola Schwarzenegger" li ddaħħal kunċett ta' "standard għad-dħaħen" għall-power stations il-ġodda b'kapaċità ta' iktar minn 300 Mega Watts.

li l-operatur għandu jibqa' responsabbli għal sit li jkun ġie magħluq għal sa 50 sena wara.

Davies dwar Davies

Davies għandu 54-il sena u jiġi mill-parti ta' fuq ta' l-Ingilterra, bi sfond fil-politika lokali u l-marketing.

Hu kien elett għall-ewwel darba fil-Parlament Ewropew fl-1999.

Il-programmi tat-televiżjoni ta' l-epoka bdew jiżdiedu rigward il-polluzzjoni u l-problemi tat-tiżdied fil-populazzjoni fis-snin sebgħin.

Dawn kienu l-ispirazzjoni ta' l-impenn politiku tiegħu.

Jgħid "nixtieq inħalli d-dinja fi stat aħjar", anke jekk it-tendenza attwali tista' tfisser iktar "ħolma bla frott."

Ir-rapport jitratta l-qbid u l-magażinaġġ tad-djossidu karboniku

- Vot fil-Plenarja: Diċembru

Awdjo tal-Konferenza Stampa ta' Chris Davies Monitoraġġ tal-proċess tat-teħid tad-deċiżjonijiet bejn l-istituzzjonijiet Websajt tal-Kummissjoni: Azzjoni dwar il-klima Bord Intergovernattiv għall-bidla fil-Klima Abbozz ta' rapporti u emendi Rapport minn grupp ta' ħidma mtella' mill-Kumitat ENVI Rapport ta' Davies Stqarrija stampa

Leġislazzjoni għall-Bidla fil-klima S.3: Lejn karozzi b'inqas emissjonijiet

L-Ewropa ambizzjuża…għal x'hiex?

F'Jannar li għaddha l-Kummissjoni Ewropew għamlet serje ta' proposti leġislattivi bl-iskop li jitnaqqsu d-dħaħen tad-dijossidu karboniku b'20% sas-sena 2020 fl-Unjoni.

L-UE, sabiex tittrasforma l-ekonomija tagħha għal waħda effiċenti fl-enerġija u f'inqas dħaħen, qed tipprepara li twaqqaf livell massimu ta' dħaħen għal karozzi ġodda minn 2012 'il quddiem.

It-trasport permezz tat-triq jikkrea t-tieni l-ikbar ammont tad-dħaħen fl-Unjoni, iġifieri 1/5 tad-dħaħen kollha CO2.

Il-karozzi tal-passiġġiera jgħoddu għal 12% tad-dħaħen CO2 kollha fl-UE.

B'numru ta' karozzi ta' madwar 220 miljun fit-toroq Ewropej u l-użu tagħhom li jammonta għal 12% tad-dħaħen fl-UE, it-twaqqif ta' standards ta' rendiment għall-karozzi ġodda tal-passiġġieri sar kruċjali.

Huwa għal dan li l-UE qabblet li mill-2012 'l quddiem id-dħaħen mill-karozzi tal-passiġġiera ma jaqbżux 120g CO2/km.

Għalkemm sar progress kbir fl-effiċenza tal-fjuwil, it-teknoloġija tal-karrozzi m'avvansatx biżżejjed s'issa biex tinnewtralizza l-effetti taż-żieda fil-volumi tat-traffiku u d-daqs tal-karozzi.

Ftehim volontarju fl-industrija tal-karozzi lanqas ma wassal għat-tnaqqis neċessarju tad-dħaħen.

L-UE irrealiżżat li mhux se tasal għat-targit tagħha sakemm ma jkunx hemm miżuri iktar li jorbtu.

X'jistipula r-rapport?

Il-Kumitat għall-ambjent appoġġa t-targit tal-Kummissjoni għal medja ta' 120 grammi ta' dħaħen mid-dijossidu karboniku għall-industrija tal-karozzi kollha sa 2012.

Sadattant il-Membri irrifjutaw proposti għal miżuri tranżitorji għall-industrja tal-karozzi sa 2015.

Minn 2012 'l quddiem manifatturi tal-karozzi jkunu jridu jħallsu ċitazzjonijiet għal kull gramma li taqbez l-ammont stipulat.

Il-Membri qabblu mal-Kummissjoni sabiex tħalli manufatturi żgħar tal-karozzi li jipproduċu inqas minn 10,000 karozza kull sena biex ikunu eżenti minn targits speċifiċi.

Iżda l-kumitat jagħti ċans lill-manifatturi ta' karozzi li jipproduċu bejn 10,000 u 300,000 karozza ġdida kull sena li japplikaw għal targits alternattiv biex inaqqsu d-dħaħen u dan ikun ta' tnaqqis bi 25% ikkumparat mal-livelli ta' 2006.

X'jiġri jekk wieħed ma jikkonformax?

Il-proposta tal-Kummissjoni Ewropea tipprovdi għal sistema ta' pieni fil-każ li l-produtturi ma jilħqux it-targits.

Skond Sacconi "dan mhux każ ta' taxxa, iżda dwar inċentiva b'saħħitha biex tkabbar l-investiment."

U l-prezzijiet tal-karozzi?

L-iskop kollu huwa biex ikbarra il-kuxjenza tal-konsumaturi.

Apparti t-tabella u d-dħaħen tal-karozzi l-ġodda, d-dokument qed jara' kif jista' jiġi promoss il-bejgħ ta' karozzi effiċenti fl-użu tal-fjuwil.

Il-Kummissjoni temmen li iktar mat-targits ikunu stretti iktar dan se jgħolli l-prezzijiet - sa 6%.

Iżda żgur li t-targit obbligatorju sa 2012 se jistimula r-riċerka u l-iżvilupp u jsaħħaħ il-kompetizzjoni ta' l-industrija tal-karozzi. .

Sacconi dwar Sacconi

Guido Sacconi, twieled fl-1948 u sar Membru tal-PE fl-1999.

Huwa sar Viċi-Kap tal-Kumitat għall-Ambjent fl-ewwel term tiegħu.

Meta ġie re-elette fl-2004 sar Kap tal-Kumitat għall-Klima u jixtieq jikkunsidra li l-iktar sfida għalih hi li juri "li wara REACH li l-kunċett ta' l-iżvilupp sostenibbli mhujiex vojt.

Fil-ġlieda kontra l-klima, ir-rekonċiljazzjoni ta' ambjent, il-kompetittività u l-impjieq huwa ovvjament neċessarju.

Irridu nikkonfermaw li dan possibbli."

Il-kumitat għall-Ambjent mistenni jivvota fuq ir-rapport dwar il-karozzi l-ġodda ta' Sacconi f'Settembru, wara li jsiru negozjati mal-Kunsill.

Il-mira hi li jkun hemm qbil sa l-aħħar tas-sena.

Dijossidu karboniku u karozzi- rapport fuq regolament li jippromponi li jwaqqaf standards rigward id-dħaħen mill-karozzi, rapport minn Guido Sacconi (PES, IT)

Abbozz ta' rapport ta' Sacconi Leġislazzjoni għall-bidla fil-klima 2020: Sekwenza 1 – enerġija rinovabbli /Leġislazzjoni għall-bidla fil-klima 2020: S.2 – magażinaġġ ta' l-enerġija L-emissjonijiet ta' CO2 mill-karozzi m'għandhomx ikunu iktar minn 125g/km Innaqqsu d-dħaħen minn karozzi żgħar Artikli oħra fuq il-Paġni Ewlenin Abbozz tar-rapport u emendi Stqarrija stampa

Il-pakkett għall-Klima 2020: l-iskema ta' skambji fit-3 fażi

Il-futur ta' l-iskambju jew l-irkant tad-dħaħen?

X'se jkun il-futur tas-sistema ta' skambji tad-dħaħen Ewropej (ETS), pedament ta' l-isforzi Ewropej biex jinqatgħu d-dħaħen?

F'Jannar il-Kummissjoni Ewropea pproponiet li testendi s-sistema għal iktar setturi u dħaħen.

Avril Doyle taqbel ma' dan iżda l-abbozz ta' rapport jitlob għal xi ftit aġġustament, sabiex tagħti lill-industrija iktar klarifikazzjoni ta' kif is-sistema eżattament se tiffunzjona wara 2012.

Ir-rapport tagħha ġie adottat fil-Kumitat nhar is-7 t'Ottubru.

Limitu u kummerċ

S'issa s-sistema ta' skambji tad-dħaħen (EU Emission Trading System (ETS), li se tiġi elaborata mill-Istati Membri u approvata mill-Kummissjoni sabiex tiddefinixxi l-massimu ta' kemm il-dħaħen kull pajjiż jista' jitfa' msejħa "caps".

Jekk kumpaniji jdaħħdnu iktar mill-ammont li jixtru huma jridu jixtru iktar permessi.

Jekk idaħħnu inqas,huma jistgħu ibigħu l-konċessjonijiet tagħhom, msejħa 'kummerċ', "trade".

Dan jispjega l-kunċett ta' limiti u ta' kummerċ fl-istess ħin.

Tliet fażijiet

Is-sistema ta' skambju bdiet tiffunzjoni fl-2005 bl-ewwel fażi li damet sa l-aħħar ta' 2007 u t-tieni fażi minn 2008 sa 2012.

It-tielet fażi għandha ddum minn 2013 sa 2020.

Sadattant Ir-rapport jistipula t-tnaqqis tad-dħaħen mis-setturi industrijali bi 21% mill-2005 'l quddiem sa 2020.

Għandhom jieqfu bil-mod il-mod il-permessi għal dħaħen illimitati iżda tidħol is-sistema ta' rkant sa 2013 u anke jinbigħu inqas permessi għad-dħaħen.85% tad-dħaħen għas-settur tal-manufattura għandu jkun mogħti b'xejn fl-2013 u jinżel sa 0% fl-2020.

Id-dħul mill-irkant għandu jiġi użat għal miżuri ta' protezzjoni għall-klima.

Ir-rapport fl-aħħar jinsisti sabiex it-tbaħħir ukoll jiġi inkluż fis-sistema ta' skambju sa 2013.

Doyle dwar Doyle: Il-qasam ambjentali huwa familjari ħafna għal Avril Doyle MEP li twieldet fl-1949 f'Dublin.

Hi studjat il-biokimika.

Kemm in-nannu u n-nanna tagħha kienu deputati nazzjonali u hi stess saret sindku ta' Wexford Town ħdejn Dublin fl-età ta' 27 sena.

Fis-snin 80 u 90 kienet Membru tal-Parlament taż-żewġt ikmamar u kienet Ministru darbtejn, qabel ma ġiet eletta għall-Parlament Ewropew fl-1999.

Doyle hija viċi-kap tal-Kumitat FISH u membru tal-Kumitat ENVI u CLIM.

Reviżjoni ta' l-iskema Ewropea ta' tpartit tal-kwoti tad-dħaħen , rapport għall-Kumitat għall-Ambjent minn Avril Doyle (PPE-DE, IE)

- Vot fil-Plenarja mistenni għal f'Diċembru

{Nattakkaw il-kliem tekniku}

{Nixxija ta' dħaħen: ir-riskju li industriji li jħammġu ħafna jiġu delokaliżżati lejn postijiet barra l-Unjoni jew li kompetituri barra l-Unjoni jieħdu l-parti tas-suq li jiġi f'idejn il-kumpaniji Ewropej - l-effett huwa negattiv kemm għall-ekonomija Ewropew u għall-klima fiż-żewġ każijiet.

Mekkaniżmu ta' Ndafa u Implimentazzjoni Konġunta: Possibilitajiet taħt il-protokoll ta' Kyoto (għall-pajjiżi u għall-kumpaniji) biex jirċievu krediti ta' dħaħen billi jinvestu f'teknoloġiji li huma favur il-klima f'pajjiż ieħor.}

{Profitti windfall: Fl-ewwel fażi ta' l-iskambju kumpaniji li jaħdmu fl-enerġija għamlu profitti billi tefaw il-prezz fuq il-konsumaturi jew biegħu konċessjonijiet li rċevew b'xejn.}

Abbozz tar-rapport Monitoraġġ tal-proċess tat-teħid tad-deċiżjonijiet bejn l-istituzzjonijiet Sit tal-Kummissjoni għall-ambjent Leġislazzjoni għall-bidla fil-klima 2020: S.2 – magażinaġġ ta' l-enerġija Leġislazzjoni għall-Bidla fil-klima S.3: Lejn karozzi b'inqas emissjonijiet Il-Membri u l-Kunsill jilħqu qbil fuq id-dħaħen ta' l-ajru Kumitat għall-Ambjent, Saħħa Pubblika u Sikurezza ta' l-Ikel Abbozz tar-rapport u emendi Rapport mill-Kumitat għall-Ambjent Rapport ta' Doyle Stqarrija stampa Approvazzjoni tal-ftehima dwar l-emissjonijiet tal-linji ta' l-ajru

Pakkett għall-Klima parti 5: Sforzi konġunti għat-tnaqqis tad-dħaħen

Ma jagħmilx sens li nibbilanċjaw billi nieħdu mill-pajjiżi terzi Tgħid l-Unjoni ambizzjuża biżżejjed?

F'Marzu 2007 l-Istati Membri sabu ftehim biex inaqqsu d-dħaħen b'20% sa 2020.

Jekk il-ftehim ġdid globali jintlaħaq l-Unjoni trid tmur lil hinn, iġifieri għal tnaqqis ta' 30%.

Il-Kummissjoni ppreżentat serje ta' proposti leġislattivi f'Jannar għal dan il-għan.

Għal setturi mhux koperti mill-iskema ta' skambji ta' kwota bħat-trasport u l-bini dan il-pakkett iserraħ fuq sforz komun għat-tnaqqis ibbażat fuq il-prinċipju tas-solidarjetà bejn l-Istati Membri.

Kemm hu biżżejjed?

Skond Satu Hassi MPE Ħodor, l-Unjoni mhix ambizzjuża biżżejjed.

"Il-proposta tal-Kummissjoni ma tirrispondix għas-statistiċi li juru li hemm bżonn ta' iktar sforzi iex il-klima ma tisħonx iktar minn 2 gradi Ċelsju. "

Il-pajjiżi industrijalizzati għall-eċċezzjoni ta' l-Istati Uniti jirrekonoxxu li għandhom ċans inaqqsu t-tisħin tad-dinja sa inqas minn 2°C billi jnaqqsu d-dħaħen tagħhom bi 25-40%.

Jekk nibdew bi tnaqqsi ta' 30% minflok 20% dan tajjeb għax jinkuraġġi lill-Istati Membri jinvestu f'infrastruttura li tkun kompatibbli mal-bżonnijiet tal-klima.

Ir-rapport tiegħu li ġie appoġġat fil-kumitat fis-7 t'Ottubru laqa' s-sistema ta' targits anzzjoanli ibbażati fuq il-prodott gross domestiku.

Bi ħsieb ikun hemm iktar ċitazzjonijiet iktar għolja għal min ma jirrispettax it-targits nazzjonali.

Dan jista' jammonta għal 100 ewro kull ton.

Jekk l-Istati Membri ma jħallsux, il-permessi tagħha għall-iskambju tad-dħaħen jiġu maqtugħa.

Oħrajn li ma jużawx il-kwoti tagħhom ikunu jistgħu ibigħu, jsellfu jew jittransferjaw il-kwoti lil Stat Membru ieħor.

L-ieda ta' l-offsetting daħħlet ukolla; din tfisser li Stati Membri jistgħu jużaw proġetti fil-pajjiżi terzi taħt il-Mekkaniżmu ta' Żvilupp Nadif tan-Nazzjonijiet ŻUniti li jkun jammonts biss għal 8% mid-dħaħen ta' l-2005 matul il-perjodu 2013 sa 2020.

Nibbilinċjaw il-krediti tad-dijossidu karboniku mill-pajjiżi terzi

Skond Hassi l-proposta li nistgħu nibbilanċjaw id-dħaħen domestiċi bi 3% minn dawk mhux użati fil-pajjiżi terzi ma tagħmilx differenza.

"Għall-pjaneta huma d-dħaħen kollha li jimpurtaw.

Huwa ħażin li nemmnu li nistgħu nibbilanċjaw billi nieħdu minn x'imkien ieħor.

Għaliex?

Għax id-dħaħen għandhom jiġu mnaqqsa kullimkien.

Jekk naċċettaw targits ambizzjużi dan jgħinna jiżviluppaw teknoloġija favur l-ambjent iktar malajr."

Qsim ta' l-isforzi biex inaqqsu d-dħaħen tad-dijossidu karboniku - rapport mtella' minn Satu Hassi (Ħodor/EFA, FI).

Abbozz ta' rapport ta' Hassi MPE Grupp ta' Ħidma ta' nhar it-3 ta' Ġunju Monitoraġġ tal-proċess tat-teħid tad-deċiżjonijiet bejn l-istituzzjonijiet Il-pakkett għall-Klima 2020: l-iskema ta' skambji 3 fażi Leġislazzjoni għall-Bidla fil-klima S.3: Lejn karozzi b'inqas emissjonijiet Leġislazzjoni għall-bidla fil-klima 2020: Sekwenza 1 – enerġija rinovabbli Leġislazzjoni għall-bidla fil-klima 2020: S.2 – magażinaġġ ta' l-enerġija Azzjoni għall-Klima Rapport ta' Hassi Stqarrija stampa Grupp ta' ħidma fuq it-taqsim ta' l-isforz

Stħarriġ jiżvela li 61% ħadu xi passi

Id-dar tiegħek - fejn tista' tagħmel differenza għall-bidla fil-klima

L-użu ta' l-enerġija fid-dar Id-djar jużaw 25% ta' l-enerġija ta' l-Unjoni u dan in-numru dejjem jikber.

Huwa probabbli dan is-settur fejn iktar enerġija tista' tiġi salvata.

Bit-temperaturi niżlin u l-ewwel xaqq tas-silġ f'ċerta pajjiżi l-użu ta' l-enerġija u s-sħana kif ukoll l-apparat elettriku fid-djar iqajjmu kwistjoni sħuna madwar l-Ewropa.

Minn dan is-sajf il quddiem ħafna nies jistgħu jagħżlu l-fornituri tagħhom tal-gass u l-elettriku.

Dan il-pass kien appoġġat mill-Membri.

Il-Parlament appoġġa l-liberaliżżazzjoni minħabba li jemmnu li dan iwassal għal enerġija irħas u aħjar.

Jidher li malajr u mingħajr ħafna spejjeż in-nies jisgħu isalvaw l-enerġija billi jirrenovaw fl-iżolazzjoni, il-ħġieġ b'żewġ saffi u bozoz tad-dawl effiċenti.

Fl-2002 rapport dwar "l-Effiċenza ta' l-Enerġija fil-bini" appoġġat mill-Parlament u mtella' minn Aleja Vidal-Quadras (PPE-DE, ES) jissuġġerixxi li l-kont tal-konsum ta' l-ilma u tas-sħana għandu jaqbel ma' l-ammont ikkunsmat.

Dan għaliex f'ċerta pajjiżi kbar u fi blokok ta' bini kbir il-kont jiġi stipulat fuq l-ammont ġenerali u mhux għal kull ras.

F'kelma waħda in-nies għandhom joqogħdu attendi dwar kemm enerġija qed jikkunsmaw.

Fil-fatt din tista' tkun sostanzjali.

televiżjoni fuq "standby" xorta jkun qed juża 45% ta' l-elettriku

li tagħmir elettriku fuq "standby" xorta juża 10% ta' l-enerġija fid-dar fl-Unjoni Ewropea.

li meta wieħed iniżżel it-termostat b'1 °C biss dan ifisser li 7% tkun qed tiġi salvata.

li l-ħasil tal-ħwejjeġ bi 30 °C minflok 40 °C, tuża 40% inqas enerġija u ġeneralment xorta effiċenti (skond il-Kumpanija Ingliża li tosserva kif l-enerġija tista' tiġi salvata.)

meta nħallu ir-"re-chargers'' tat-telefon fil-plugg 95% ta' l-enerġija tkun qed tinħela

Għidli iktar dwar ix-xelti l-ġodda tiegħi

Bħala riżultat tad-direttivi Ewropej, il-maġġor parti taċ-ċittadini Ewropej se jibbenefikaw mill-ftuħ tas-swieq ta' l-enerġija u l-fatt li jistgħu jagħżlu min jipprovdi l-elettriku u l-gass lilhom.

Dak li qed tipproponi l-Unjoni hija sistema ta' miżuri li jiżmontaw l-istrutturi monopoliċi u jisseparaw l-attivitajiet tal-produzzjoni u tal-provvista mill-operazzjonijiet tan-netwerk.

Ftit mill-għanjiet tad-direttiva huma li

jassiguraw iktar trasparenza,

li titjib il-kompetizzjoni bejn il-fornituri tas-servizzi

Għalkemm il-konsumaturi mhumiex obbligari li jbiddlu l-fornituri ta' l-enerġija jista' jkun li din it-tip ta' bidla tista tirrendi offerta aħjar.

S'issa għadu kmieni wisq biex niskopru statistiċita' kemm djar biddlu l-fornituri tagħhom minħabba li d-direttiva ilha biss 5 xhur li daħħlet fis-seħħ.

Skond Alejo Vidal Quadras, rapporteur u Viċi-President tal-PE " Ninsabu f'perjodu fejn hemm bżonn nagħmlu l-aħjar użu ta' l-enerġija u ċ-ċittadini jridu jbiddlu l-abitudnijiet tagħhom b'mod radikali fil-mod ta' kif jikkunsmaw l-enerġija.

Dan isir biss jekk is-swieq huma verament miftuħa għall-kompetizzjoni…fejn iċ-ċittadini jkunu jistgħu jbiddlu l-fornituri tagħhom faċilment."

It-tielet pakkett ta' l-enerġija tal-Kummissjoni jimmira għal iktar liberaliżżazzjoni ta' l-enerġija u iktar drittijiet għaċ-ċittadini biex ibiddlu l-fornituri tagħhom.

Se tittratta dwar żoni u pajiżżi fejn dan id-dritt għadu mhux implimentat.

u f'pajjiżek?

Il-website "Agathe Power" jinfurmak x'inhi s-sitwazzjoni f'pajjiżek Riżoluzzjoni tal-Parlament Ewropew ta' l-10 ta' Lulju 2007 dwar il-prospetti għas-suq intern tal-gass u ta" l-elettriku Il-prospetti għas-suq intern tal-gass u ta' l-elettriku Vidjow dwar l-enerġija Diskussjoni fil-Plenarja dwar l-enerġija Sit tal-Kummissjoni dwar l-enerġija


MOZZJONI GĦAL RIŻOLUZZJONI

imressqa wara l-mistoqsija li titlob tweġiba orali B6‐0545/2008

skond l-Artikolu 108(5) tar-Regoli ta' Proċedura

f'isem il-Kumitat għall-Agrikoltura u l-Iżvilupp Rurali

Riżoluzzjoni tal-Parlament Ewropew dwar il-klonazzjoni tal-annimali biex jiġu forniti bħala ikel

Il-Parlament Ewropew ,

wara li kkunsidra l-Artikolu 108(5) tar-Regoli ta' Proċedura tiegħu,

billi l-Protokoll dwar il-ħarsien u l-benessri tal-annimali jeħtieġ li l-Komunità u l-Istati Membri jikkunsidraw b'mod sħiħ ir-rekwiżiti tal-benessri tal-annimali meta jifformulaw u jimplimentaw politiki ta' agrikoltura u riċerka,

billi l-proċessi tal-klonazzjoni jindikaw rati baxxi ta' sopravivenza ta' embriji ttrasferiti u ta' annimali kklonati, b'għadd kbir ta' annimali kklonati jmutu fl-istadji bikrija tal-ħajja minn insuffiċjenza kardjovaskulari, immunodefiċjenzi, insuffiċjenza tal-fwied, problemi respiratorji, u anormalitajiet tal-kliewi u muskoloskeletriċi,

billi l-mortalità u l-morbożità tal-kloni huma ogħla minn dawk f'annimali prodotti sesswalment waqt li l-korrimenti u l-mard lejn l-aħħar tat-tqala x'aktarx li jaffettwaw il-benessri tal-ommijiet surrogati (EFSA, 2008),

billi minħabba l-livelli attwali ta' tbatija u ta' problemi ta' saħħa tal-ommijiet surrogati u tal-annimali kklonati, il-Grupp Ewropew dwar l-Etika jesprimi dubji dwar kemm il-klonazzjoni tal-animali għall-ikel hija etikament ġustifikata, u ma jqisx li hemm argumenti konvinċenti li jiġġustifikaw il-produzzjoni tal-ikel mill-kloni u miż-żgħar tagħhom,

billi d-Direttiva tal-Kunsill 98/58/KE tal-20 ta' Lulju 1998 dwar il-ħarsien tal-annimali mrobbija għal skopijiet ta' biedja ĠU L 221, 8.8.1998, p.

33, emendat bir-Regolament (KE) Nru 806/2003 (ĠU L 122, 16.5.2003, p.

1). tistipula li 'proċeduri ta' tnissil naturali jew artifiċjali li jikkawżaw, jew x'aktarx li jikkawżaw, tbatija jew korriment lil kwalunkwe annimal ikkonċernat m'għandhomx jiġu pprattikati' (Anness Nru 20),

billi l-klonazzjoni tnaqqas b'mod sinifikanti d-diversità ġenetika fil-popolazzjonijiet tal-bhejjem, u b'hekk iżżid il-possibilità li merħliet sħaħ jiġu deċimati b'mard li jkunu suxxettibbli għalih,

billi l-EFSA mistennija li fl-Lulju tippubblika opinjoni xjentifika dwar l-implikazzjonijiet tal-annimali kklonati għas-sikurezza tal-ikel, is-saħħa u l-benessri tal-annimali u għall-ambjent,

billi, waqt li l-għan ewlieni tal-klonazzjoni hu li jkunu prodotti kopji multipli ta' annimali b'rati għolja ta' tkabbir jew b'rendiment għoli, it-tnissil selettiv tradizzjonali diġà wassal għal problemi fis-saqajn u għal difetti kardjovaskulari fi qżieqeż li jikbru malajr, u li jkunu jzappu (lameness), il-mastite u l-qtil prematur ta' baqar li jrendu ħafna; u billi l-klonazzjoni ta' annimali li jikbru malajr u li jrendu ħafna se twassal għal livelli ogħla ta' problemi ta' saħħa u ta' benessri,

billi, minbarra l-fatt li l-implikazzjonijiet tal-klonazzjoni tal-annimali biex jiġu forniti bħala ikel għadhom ma ġewx studjati biżżejjed, dan iqiegħed theddida serja għad-dehra u s-sustanza tal-mudell agrikolu Ewropew, li hu bbażat fuq il-kwalità tal-prodott, il-prinċipji favur l-ambjent u r-rispett sħiħ tal-benessri tal-annimali,

Jistieden lill-Kummissjoni sabiet tressaq proposti li jipprojbixxu (i) il-klonazzjoni tal-annimali għal skopijiet ta' forniment tal-ikel, (ii) it-trobbija ta' annimali kklonati u taż-żgħar tagħhom, (iii) it-tqegħid fis-suq ta' laħam u prodotti tal-ħalib li ġejjin minn annimali kklonati jew miż-żgħar tagħhom u (iv) l-importazzjoni ta' annimali kklonati, iż-żgħar tagħhom, semen u embrijoni minn annimali kklonati jew iż-żgħar tagħhom, u laħam u prodotti tal-ħalib li ġejjin minn annimali kklonati jew miż-żgħar tagħhom;

Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill u lill-Kummissjoni.